Figueres resoldrà la manca de pavelló cobrint dues pistes a l'escola Joaquim Cusí - Empordà\nPer a entrenament i ús escolar\nFigueres resoldrà la manca de pavelló cobrint dues pistes a l'escola Joaquim Cusí\nL'Ajuntament ha hagut de descartar la possibilitat del cobriment del costat del Poliesportiu\nSANTI COLL 13.10.2015 | 12:51\nDurant la passada campanya electoral, un dels temes més tractats i més presents en el programa i en les declaracions de les diferents candidatures va ser el de la mancança dels equipaments esportius a la ciutat de Figueres i, més especialment, en la necessitat de construcció del tercer pavelló que les entitats i els clubs reclamen des de fa temps.\nLa precarietat econòmica del moment i el termini necessari per a projectar, adjudicar i construir un edifici d'aquestes característiques van fer que totes les parts apostessin pel cobriment de la pista annexa al Poliesportiu. Amb una teulada que protegís els esportistes de les inclemències del temps, tothom tenia clar que es resoldria provisionalment la problemàtica dels entrenaments setmanals de tots els clubs afectats.\nA l'hora de la veritat, aquest cobriment no ha estat possible, ja que el planejament urbanístic vigent ho impedeix, un fet que cap de les formacions que ho proposava va tenir en compte durant la campanya electoral. El nou regidor d'esports de l'equip de govern figuerenc, César Barrenechea, es va agafar aquest assumpte com un tema de màxima prioritat per als primers mesos del mandat i la solució, tractada amb els clubs, sembla que està a punt d'arribar a bon port. I aquesta solució implica cobrir dues pistes en el pati de l'escola pública Joaquim Cusí, on actualment ja entrenen alguns equips de base del Club Hoquei Figueres.\nReunions amb tècnics i clubs\n"Aquestes darreres setmanes hem mantingut diverses reunions amb els clubs per trobar una bona solució. Tant els tècnics del servei d'Esports com els d'Urbanisme i altres serveis municipals s'hi han implicat molt i estan treballant per fer possible aquesta opció", explica César Barrenechea.\nAquesta mesura suposarà dotar el col·legi d'un equipament que ara no té i que li pot ser útil per a les seves activitats diàries. Al mateix temps, les pistes poden descongestionar els horaris d'entrenament dels clubs implicats, l'Adepaf i les Escolàpies de Bàsquet, el mateix Club Hoquei Figueres, el Club Patinatge i el Club Vòlei.\n"Tenim clar, també, que aquesta és una mesura provisional mentre no tirem endavant la construcció del nou pavelló", afegeix el regidor d'Esports, "però com a solució compleix un dels requisits indispensables que ens havíem marcat, com és no gastar diners públics en cap solució que no repercutís a favor de tota la ciutadania, i aquest fet es compleix amb aquest projecte". La setmana passada, l'alcaldessa Marta Felip, ja va avançar, a través del xat d'emporda.info, que la solució era a prop i que "al pressupost de l'Ajuntament del 2016 hi haurà una partida per fer el projecte del nou poliesportiu i d'una piscina climatitzada".


El futbol entès com una metàfora de la vida – Santqgat.cat\nEl futbol entès com una metàfora de la vida\njosepllsilva 3 diciembre, 2009 1\nSom a dijous i molts encara estem patint o gaudint de la ressaca del Barça-Madrid de diumenge i és que el futbol ha assolit a casa nostra una popularitat digne d’estudi. Això és precisament el que ha fet Jordi Josep Salvador Duch: una tesi doctoral sobre l’antropologia del Barça. L’obra, publicada l’any 2004 i disponible a la Xarxa de manera gratuïta, ens apropa a les tesis dels autors més clàssics de l’antropologia universal, Douglas, Durkheim, Geertz, Leach, Gluckman, Lévi-Strauss, Mauss, Radcliffe-Brown i, sobretot,Victor Turner, el teòric del qual n’ha aprofitat més els seus raonaments.\nEn aquest sentit, tal i com defineix el propi autor en el resum de la tesi, la investigació «posa en evidència que els estadis de futbol són un espai privilegiat per llegir els valors d’una societat, les seves tensions, la seva transformació, allò que ens uneix i allò que ens separa… En definitiva, que l’estudi del futbol és també un viatge al moll de l’os de la societat catalana i una bona eina de diagnosi dels conflictes que la travessen, també els latents o potencials.»\nHistòricament, el futbol ha atret bona part de la classe intel·lectual d’un territori. Així doncs, podem parlar d’escriptors com el català Vázquez-Moltalbán, l’argentí Borges o l’italià Umberto Eco. Autors que no han amagat que són aficionats a un club de futbol. Persones que, com Jordi Josep Salvador, entenen aquest esport com ho fa l’escriptor i el filòsof francès Albert Camus quan afirma que "Tot el que es pot aprendre de la vida es pot aprendre en un partit de futbol". Ja em venen ganes de tornar a veure futbol... I a vosaltres?\nPosted in Cultura, Esports\nLa veritat és que el futbol ha aconseguit el què un altre esport no ha fet, ha aixecat sentiments en la major part de la gent. Jo no sóc futbolera i a vegades em costa entendre tot el què desperta el futbol. Tot i així, m'agrada veure com la gent s'uneix per una mateixa causa com ara animar el seu equip o com tot l'estadi celebra un gol, em fascina. En canvi, quan sento que hi ha hagut baralles entre fanàtics ho trobo ridícul. També em costa entendre tots els diaris esportius perquè donen tanta importància i li espremen tot el suc a un partit, però deu ser això, que no sóc futbolera.\nPrevious Post: Xavier Boix explica la seva renúncia com a portaveu d’ICV\nNext Post: L’esperit Barnils torna a reviure’s\nCopyright © 2021 Santqgat.cat. Powered by WordPress and Envince.


Últimes fuetades del temporal, però arriba fred de ple hivern i fort vent: Temps a Catalunya dijous 25 de novembre del 2021\nÚltimes fuetades del temporal aquest dijous | Àngel Galán\nÚltimes fuetades del temporal, però arriba fred de ple hivern i fort vent: Temps a Catalunya dijous 25\nLes precipitacions disperses encara cauran a molts llocs dijous, però aniran clarament a la baixa a partir de la tarda. Els dies vinents la notícia serà el fred, les ventades i la nevada al Pirineu\nper Xavi Segura 24/11/2021 17:30h\nEl temporal no dona treva i la DANA ha deixat noves pluges amb quantitats totals de l’episodi que fan goig. Les més destacades es troben a l’Ebre i Tarragona, amb alguns valors que superen els 100 o 200 l/m². Però també tenim molts registres d’entre 40 i 80 l/m² a diversos punts del territori.\nUna regada general molt necessària i que encara no s’ha acabat, ja que el temporal deixarà les seves últimes fuetades el dijous, 25 de novembre. Esperem noves precipitacions intermitents a qualsevol punt especialment al matí. Les més destacables tornaran a concentrar-se a punts del litoral i prelitoral sense descartar algun aiguat local.\nA la tarda no farà net, però s’obriran clarianes i els ruixats seran cada cop més escassos, abandonant comarques especialment de l’interior i sud. Una millora que anirà acompanyada de vent de mestral a l’Ebre i un ambient de finals de tardor o principis d’hivern. Compte amb la neu, seguirà caient a 1200 metres o per sota al Pirineu i de 1000 en avall als Ports i interior de Tarragona.\nTot plegat serà el final d’una DANA que donarà pas els propers dies a una forta entrada del mestral i la tramuntana. Ens espera un cap de setmana ventós a moltes comarques, però especialment fred amb clara baixada de les temperatures. L’ambient serà de ple hivern sobretot de nit i arribarà una important nevada a la cara nord del Pirineu a totes les cotes.\nÚltimes hores del temporal\nDe cara a aquest dijous, les precipitacions seguiran caient a molts punts de forma cada cop més dispersa. Al matí pot ploure a qualsevol lloc, si bé els xàfecs més destacats es tornaran a concentrar al litoral i prelitoral amb cel gris. A la tarda els ruixats seran cada vegada més escassos i locals, i fins i tot desapareixeran de moltes comarques, sobretot de l’interior i sud.\nUn temps encara mogut que anirà millorant a últimes hores de forma clara, ja que la borrasca anirà enretirant-se. La cota de neu seguirà al voltant dels 1200 metres al Pirineu, localment per sota. No obstant, a l’interior de l’Ebre i sobretot als Ports se situarà als 1000 metres o per sota.\nTot plegat amb ambient d’avançada tardor o principis d’hivern amb moltes màximes de 8º a 13º, més baixes a zones de muntanya i lleugerament més altes a la costa. Atenció amb el vent de mestral, començarà a manxar a les Terres de l’Ebre i serà el preludi d’una forta ventada.\nArriba fred hivernal i una forta ventada\nDe cara als dies vinents, el temporal ens dirà definitivament adeu, però arribaran nous canvis. Entraran forts vents de mestral i tramuntana i el cap de setmana serà ventós a moltes comarques del centre, sud i Costa Brava. Això obrirà la porta a aire encara més fred que farà baixar les temperatures amb ambient de ple hivern.\nUna situació atípica per l’època que vindrà acompanyada d’un front atlàntic. Això provocarà una important nevada a totes les cotes a la cara nord del Pirineu i ruixats locals al nord-est amb cota 800. Una situació molt interessant que haurem d’anar seguint amb molta atenció.


La vicepresidenta primera del Govern espanyol, Carmen Calvo, ha assegurat aquest dimarts que les sol·licituds d'indults per als presos polítics catalans podrien arribar al Consell de Ministres «la setmana que ve o la següent perquè el Ministeri de Justícia està acabant de perfilar els expedients.\n«Quan diem, i jo mateixa ho he dit, que estan a prop, és perquè la setmana que ve o la següent, en no gaire més que dues o tres setmanes, han d'estar acabats», ha explicat la vicepresidenta en una entrevista.\nD'aquesta manera, Calvo ha insistit que els indults «són a prop perquè el Ministeri de Justícia està acabant els expedients que són, com tothom sap, individualitzats, com no pot ser d'una altra manera i estan acabant tot aquest treball».\n«No deixen de ser indults normals i corrents en els quals tots els informes que cal demanar requereixen després algun temps per anar acabant, però en aquest sentit no tenen més diferència. Per això dic que aviat, perquè el ministre de Justícia va estar en el meu despatx no fa més de vuit dies i em va dir que els estaven ja perfilant tots», ha afegit.\nDemanada en concret per si el Consell de Ministres els pot aprovar la primera setmana de juliol, Calvo ha assenyalat que «aquí o abans». «Com més aviat els acabem millor, perquè aquest és un debat en el qual el Govern està fent una aposta ferma, harmoniosa i mirant al futur d'una Espanya que és amb Catalunya i d'una Catalunya que ha de començar a aixecar deu anys molt frustrants per els catalans on Catalunya ha perdut molt més», ha remarcat.\nCrec que aquesta informació ha estat desmentida per ella mateixa i que tot ha estat producte d'un malentès.\nPer Persistents, fa devers d'un mes\nNo desaprofiten cap ocasió per continuar humiliant els presos polítics, els exiliats i el total dels represaliats catalans.


L'H amb el Dia Internacional de la Ciutat Educadora\nEl Consell de Nois i Noies debat sobre els valors de l'educació\nLa ciutat s’afegeix avui, 30 de novembre, a la commemoració del Dia Internacional de la Ciutat Educadora, amb una programació d’activitats per commemorar el compromís que L’H va adquirir ara fa 25 anys, amb la signatura de la carta d’adhesió de les Nacions Unides.\nFa dos anys, l’Associació Internacional de Ciutats Educadores (AICE) va proposar a totes les ciutats membres d’aquesta xarxa la commemoració del dia 30 de novembre com el Dia Internacional de la Ciutat Educadora.\nL’Ajuntament organitza avui un Ple del Consell de Nois i Noies per tractar i debatre sobre com veuen els infants els compromisos de la carta de Ciutat Educadora. El Ple tindrà lloc a les 16 hores, al Saló de Plens de l’Ajuntament, amb la presència del tinent d’alcaldia d’Educació, Jaume Graells.\nTambé l’Ajuntament organitzarà jocs gegants als patis oberts durant dissabte, 1, i diumenge, 2 de desembre, a les escoles La Marina, Santiago Ramón y Cajal, Milagros Consarnau i Folch i Torres.


cotó de sucre: Panellets de gema i els Cocos de la iaia Tomasa\nJa tornem a ser Tots Sants i nosaltres, fidels a la tradició, hem fet els Panellets i els Cocos de la iaia Tomasa com cada any per aquesta època. Sempre ens passa el mateix, no ens n'adonem que ja hi tornem a ser i hem de corre a fer-los.\nEnguany ens estrenem en la publicació dels panellets, el nostre blog encara no té un any, i toca publicar rigorosament el que mana el calendari de festes. Amb els panellets ens passa una mica com amb les mones, en fem i en fem, i després toca repartir-los a casa dels avis, de les tietes, dels padrins, germans, alguns amics i una safateta pels companys de la feina.\nDe receptes de panellets n'hi ha tantes com vulgueu, nosaltres fem la que vam aprendre amb la Mariona Quadrada fa molts anys. És a dir, panellets fets amb ametlla, sucre i rovell d'ou, panellets de gema, són excel·lents.\n- 1 kg d’ametlla marcona mòlta\n- ratlladura de pell de llimona (opcional)\n- farina, sucre de llustre\nEs fa un almívar a punt de fil fluix, 103º. Per a comprovar-ho no cal tenir termòmetre de sucre, agafem una goteta amb una espàtula de fusta i ens la posem entre els dits polze i índex, els anem tancant i obrint i quan veiem que s'hi forma un filet d'almívar ja està fet el punt de fil fluix.\nAboquem l'almívar a poc a poc dins del cassó on tenim els rovells,i anem remenant, mai al revés (si poséssim els rovells dins l'almívar calent, els rovells quedarien sobtats al moment). Quan la barreja està feta i homogènia la tornem al foc i la coem, sempre remenant, fins a punt de gema, o sigui, que agafa cos i gairebé comença a bullir. Es barreja amb l’ametlla i es deixa reposar tapat amb un drap humit a la nevera fins l’endemà.\nEs formen els panellets agafant porcions de pasta i fent-ne una bola, o bé fent un cilindre amb la pasta i tallant-ne porcions iguals (la Mercè, que és una mica tiquis-miquis, les pesa, uns 25 g). S'arrebossen amb una barreja de farina i sucre llustre i es col.loquen en una llauna folrada amb paper de forn. Es couen al forn a 200º, el forn ja ha de ser calent, uns 5 minuts o fins que rossegen. Si es vol, quan es treuen s’esclafen una mica amb la mà perquè quedin una mica esquerdats.\nEs desfan els rovells d’ou amb unes gotes d’aigua, s’hi barregen els pinyons i s’hi arrebossen les boles dels panellets ajudant-nos d'una cullera i tornant a fer una bola. Es col.loquen en una llauna folrada amb paper de forn. Es couen al forn a 200º, el forn ja ha de ser calent, uns 5 minuts o fins que rossegen.\nL'altra recepta d'avui és la dels Cocos de la iaia Tomasa, una recepta que l'àvia de la Mercè li va ensenyar ja fa molts anys. Aquests cocos, que no són panellets de coco perquè no porten ametlla, són, juntament amb els panellets de pinyons, els que més triomfen la nit de la castanyada a ca la Mercè entre els amics de Vilaplana. El Pitxi és el fan número 1 :)))\nMASSA DELS COCOS\n- 8 ous sencers\n- 1 kg de coco ratllat\nEs baten una mica els ous, s'hi barreja el sucre i després el coco ratllat fins que quedi tot ben barrejat. Se n'agafen porcions amb una cullera i es premen amb la mà perquè quedin compactades, se'ls dóna la forma com de piràmide i es col·loquen a la llauna del forn folrada amb paper. Es couen al forn, ja calent, a 180º uns 15 minuts o fins que són una mica torradets.\nDe panellets se'n poden fer amb diferents gustos i formes però en això del panellet som tradicionals i ens agrada fer aquests tres tipus juntament amb els de codonyat que avui, pobrets, no han tingut temps de sortir a la foto, però que us expliquem com fer-los.\nPanellets amb codonyat: s’aplana la pasta de panellet i es forma un rectangle. S’hi posen tires de codonyat, es caragola i se'n fa un cilindre. Se’n tallen porcions, es pinten amb rovell i es couen igual que els panellets.\nPodeu acompanyar aquesta plàtera de panellets amb un bon vi dolç o amb un bon vi ranci\nde la DO Montsant que podeu trobar a la botiga de la Cooperativa Falset-Marçà.\nBy Cotó de sucre a 31 d’octubre\nEtiquetes de comentaris: cocos, panellets\nChez Silvia 31 d’octubre de 2011 a les 19:31\nQue bones les dues receptes!!! son els tradicionals i els que mes m´agraden!!! que passeu una bona castanyada!!Petons\nNarcís - La Lionesa 31 d’octubre de 2011 a les 20:31\nQuins panellets me bons, fets amb gema!!.\nD i J 1 de novembre de 2011 a les 0:29\nExcel.lents receptes!!!! Felicitats per l'alt nivell del blog, apropeu la 'haute cuisine' als aprenents de cuiners (m'incloc) que només de veure les fotos ja al.lucinem. Ànims i endavant!\nArantxi 1 de novembre de 2011 a les 3:45\nUs han quedat de rechupeteee! yo este año estoy lejos y me quedo sin hacer panellets porque aquí en Buenos Aires como que eso no se lleva ;-) así que lo dejamos para el año que viene.\nFeliç Tots Sants!\nelsfogonsdelabordeta 1 de novembre de 2011 a les 8:15\nQuina pinta noies!! Us han quedat genial, segur que família i amics els han gaudit moltíssim!!\nGemma 1 de novembre de 2011 a les 8:43\nUna massa de panellets ben diferent... no l'he provada mai. Però segur que han de quedar boníssims, molt més enriquits que els habituals gràcies als rovells d'ou ;)\nCooperativa Falset Marçà 1 de novembre de 2011 a les 10:11\nsou unes artistasses! encantats de llegir-vos\nGEMMA 1 de novembre de 2011 a les 23:06\nPero, a vosaltres us en sobren???\nA casa no he guardat mai un panellet, mes enllà de l'endemà, jaja\nMolt guapos, els panellets i les fotos.\nJudith 1 de novembre de 2011 a les 23:15\nole ole!!! més panellets!!!! són perfectes! però clar, si els feu vosaltres no podia ser d'una altra manera!!! ;P petonets guapes\nMarina 2 de novembre de 2011 a les 7:31\nFan molt de goig aquests panellets! Semblen de disseny!! Felicitats!\nMiquel 2 de novembre de 2011 a les 11:01\nmuy bonitos y sabrosos estos panellets,es curioso que a medida que vas viendo recetas ves la cantidad de variables que hay en cada receta,la vuestra no la habia visto nunca,pero es resultado es claro muy buenos.La guardaremos por si decido cambiar algun dia\nel taller de cuina 2 de novembre de 2011 a les 18:47\nUs han quedat de premi aquests panellets! Quina presència! ja m'agradaria a mi...\nLa Taula d'en Bernat 4 de novembre de 2011 a les 14:56\nTots els panellets tenen una pinta deliciosa i l'arròs presentat a dins del coco m'ha semblat una passada!\nAnònim 5 de novembre de 2011 a les 0:16\nHola Cori, me dirigeixo a tu i no a la Mercè, com ens coneixem crec es el mes adient.\nQuan era una adolescent la meva padrina (havia), sempre me feia bunyols de patata, no els he provat mai mes.\nEls sabríeu fer, teniu alguna recepta que pugueu posa aquí al bloc i poder prendre nota.\nLaura 9 de novembre de 2011 a les 0:09\nIsabel Baixeras 26 d’octubre de 2012 a les 23:40\nIsabel Baixeras 26 d’octubre de 2012 a les 23:42\nReusPatch-Maitetxu 30 d’octubre de 2012 a les 0:22\nJa els he fet, i els cocos també boniiiiiiiisssssssiiiiiiimmmmmmssssss !!! gràcies Mercè\nJudith 31 d’octubre de 2014 a les 12:07\ngràcies per deixar-nos l'enllaç!!! l'agafo pel recull de Memòries. Bona castanyada noies


Hotel und Restaurant Rosenkranz Markranstadt Alemanya - Ofertes d'hotels amb els MILLORS DESCOMPTES EN LÍNIA\nAllotjaments a Markranstadt\nMarkt 4, Markranstadt, Markranstadt, Alemanya, 04420 - Veure al mapa\nMés informació sobre Hotel und Restaurant Rosenkranz\nAl visitar Markranstadt, vosté es sentirà com a casa a Hotel und Restaurant Rosenkranz, què li ofereix un allotjament de qualitat i un gran servei. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nEl Hotel und Restaurant Rosenkranz, s'esforça al màxim per tal que els seus hostes es tribin còmodes. Per tal d'assolir això, l'hotel compta amb els millors serveis i instal.lacions. Els clients de l'hotel poden gaudir de magatzem d'equipatge, servei d'habitacions, habitació familiar, restaurant, premsa.\nGaudiu de les comoditats d'alta gama com ara calefacció, servei de despertador, escriptori, telèfon, aparell de televisió LCD/pantalla de plasma per tal de relaxar-vos després d'un cansat dia. A més, l'oci que l'hotel ofereix assegurarà que tengui molt a fer durant el dia. Hotel und Restaurant Rosenkranz és una elecció inteligents per a viatgers a Markranstadt, i ofereix una estada relaxant i sense molèsties.


amigues i amics de caMot: Avancem mitja hora l’acte-xocolatada de lliurament dels Premis Blocs de les Comarques Centrals\nAvancem mitja hora l’acte-xocolatada de lliurament dels Premis Blocs de les Comarques Centrals\n[Rebut del Penjoll. Amb la publicació d'aquest post les Amigues de caMot també ens afegim a la invitació per tal que acudiu a la presentació del llibre sobre el bombardeig de Xàtiva]\nNo és que El Penjoll. Art de Paraula s’apunte a un bombardeig (i més, si no ens han convidat), però creguem que val la pena avançar mitja hora l’acte de lliurament dels Premis Blocs de les Comarques Centrals per a facilitar que, aquells assistents que vullguen, també puguen anar a la presentació del llibre El bombardeig de Xàtiva. Llistat de víctimes definitiu, un recull d’estudis de Germán Ramírez Aledón i altres col·laboradors, editat per Ulleye, que tindrà lloc a la Casa de la Cultura de Xàtiva, el dissabte 14 de febrer a les 19’30h.\nUna vesprada del dia dels enamorats completa a Xàtiva. Recordeu:\n- A les 18’30h: Acte-xocolatada de lliurament dels Premis Blocs de les Comarques Centrals, al local que els amics i amigues de Camot tenen al carrer Blanc nº9 (No oblideu que tothom està convidat, però que cal confirmar l’assistència per e-mail: elpenjoll@gmail.com)\n- A les 19’30h: Presentació del llibre El bombardeig de Xàtiva. Llistat de víctimes definitiu, a càrrec de Manuel Casesnoves, a la Casa de la Cultura.\nEscrit per provant maneres a les 23:04


Gabriel i Fernàndez fan front comú amb Estrada | Notícies TGN - Notícies de Tarragona Diari Digital\nGabriel i Fernàndez fan front comú amb Estrada\nLa CUP acusa el PSC d’estar practicant una «vendetta» pel cas Inipro\nPer Oriol Montesó. Actualitzat el 24/02/2017\nMaria Sirvent, Anna Gabriel, Laia Estrada i David Fernàndez. / Foto: @eljoc\nSi el Casal Popular la Sageta de Foc hagués volgut amenitzar la roda de premsa amb un fil musical, hauria estat idoni fer sonar el You’ll never walk alone. Aquest és el missatge que el David Fernàndez i l’Anna Gabriel han volgut donar a la regidora tarragonina de la CUP Laia Estrada i fer públic davant d’un nombre poc habitual de mitjans de comunicació. El cas Bershka, que encara cueja a falta d’una sentència en ferm, i el cas Inipro, que ja ha esquitxat l’alcalde Ballesteros i membres del seu govern però encara té molt recorregut per endavant, semblen dos extrems d’una corda que cada dia està més tensa.\nLes mans més visibles que sostenen aquesta corda judicial són les del mateix alcalde i les de la regidora de la CUP i acusada pel cas Bershka. L’una va portar a la fiscalia les irregularitats d’Inipro i l’altre va fer personar a l’Ajuntament de Tarragona com acusació particular en el cas d’una baralla entre activistes i Guàrdia Urbana ocorreguda fa una dècada i, en la qual, estava involucrada Estrada.\nEn aquest context, i amb el fantasma de la inhabilitació a Estrada planant a l’espera del recurs de cassació presentat per la CUP, els dos cupaires més mediàtics, per mèrits propis, han vingut a Tarragona en un dia rúfol per acusar el PSC de Tarragona d’estar practicant una «vendetta» sobre la regidora tarragonina.\nFernàndez ha parlat sense embuts de corrupció al consistori tarragoní i, fent gala de la seva expertesa en els llums i taquígrafs, ha posat sobre la taula exemples diversos en els quals «la resposta dels poders denunciats és atacar als denunciants». Pels cupaires, doncs, aquest el pal de paller: la judicialització del cas Bershka com a represàlia per destapar el cas Inipro.\nManquen proves o amenaces de membres del PSC de Tarragona que confirmin aquesta acusació però no falten altres exemples, segons els cupaires. «No és un cas aïllat, és un patró de conducta», reblava Fernàndez per donar pas a la regidora de Terrassa, Maria Sirvent, que ha donat forma als dogmes de l’antic diputat de la CUP explicant la seva experiència al consistori egarenc «pretenien callar-nos i silenciar-nos amb una querella».\nPer aquest motiu, la formació independentista ha iniciat la micro-acció #QueCaiguinlesMàscares aprofitant la celebració del Carnaval. «El poder fa servir les màscares per ocultar el cinisme», ha dit Gabriel que ha recordat que «la Laia no estarà mai sola perquè som una manada» i, eludint sense dir el nom de Rita Barberà, ha recordat a Ballesteros que «potser serà ell qui es trobarà sol si el procés judicial d’Inipro continua». La diputada també ha lamentat que el consell plenari de Tarragona en comptes d’«estar orgullós de tenir activistes que treballin pel bé comú, optin per insultar-nos i portar-nos al jutjat».


Marzà dóna suport a l'AMPA del Severí Torres a Castelló de la Ribera - Diari La Veu\nEducació recorda que l’empresa es va ‘comprometre’ a fer les obres del nou centre\nDimecres, 25 de gener de 2017 17:45h\nEl conseller Vicent Marzà. © Foto: laveupv-Ulisses Ortiz.\nA principis d’aquesta setmana, l’associació de pares i mares d’alumnes (AMPA) del CEIP Severí Torres de Castelló de la Ribera (la Ribera Alta) feien pública una carta adreçada al conseller d’Educació, Investigació, Cultura i Esports demanant que les obres del nou centre educatiu es mamprengueren aviat.\nLes obres havien començat en 2016, però per uns suposats problemes burocràtics i tècnics havien paralitzat l’obra que havia de donar un nou centre al poble després de més de 20 anys de reclamació i inacció del PP. Igualment, l’ajuntament de Castelló de la Ribera, apuntava a La Veu que ells “feien costat a l’AMPA”, i en aquest sentit, el regidor d’Educació, Lluís Piqueras, afirmava que “si quan estàvem a l'oposició reivindicàvem la construcció del nou col·legi, inclús des de la Plataforma Cívica Castellonera, com no hem de donar suport ara”.\nAquest matí, durant la inauguració de l’Espai Fuster a Sueca (Ribera Baixa), el conseller Marzà ha atès els mitjans que li han preguntat per aquest assumpte. Marzà ha recordat que les obres es van licitar aleshores perquè començaren les obres, i ara l’empresa diu allò dels diners”, fent referència al fet que la licitació feta durant el mandat del PP no contemplava que, posteriorment, a conseqüència de la tardança d’execució per part de la Conselleria de Maria José Català, canviaria la legislació que implica un canvi de materials en la construcció dels centres educatius. L’empresa, ha afegit Marzà, “va acceptar això i s’hi havia compromès”.\n“Nosaltres estem del costat de la comunitat educativa”, ha afegit el conseller, qui ha recordat que davant una suposada demanda per part de l’empresa de més pressupost per dur endavant les obres del nou centre, “cada cèntim de diners públics són sagrats”, ha conclòs el conseller qui ha afegit que les obres es faran.


Lliurament de premis de la quarta edició del concurs literari de gent gran que organitza Creu Roja Sant Feliu de Guíxols - Vall d’Aro - Associacions Platja d'Aro\nLliurament de premis de la quarta edició del concurs literari de gent gran que organitza Creu Roja Sant Feliu de Guíxols - Vall d’Aro\nPublicat el Dimarts, 30 abril 2013 11:49\nEl passat dissabte dia 20 d’Abril, es va celebrar el Lliurament de premis de la quarta edició del concurs literari de gent gran que organitza Creu Roja Sant Feliu de Guíxols/Vall d’Aro. Els participants eren usuaris del Teleassistència Domiciliaria de Creu Roja, de les residències Sant Feliu Gent Gran, residència Surís i residència Bellamar de Platja d’Aro, encara que pots també hi havia .\nPodem dir que fou tot un èxit ja que varem contar amb un 25% més de participació que l’any anterior, amb un total de 37 participants.\nVolem fer constar la presència de l’alcalde de Sant Feliu de Guíxols, Sr. Joan Alfons Albó, el segon alcalde Sr. Pere Albó.\nA part de ser tot un èxit tant per la participació com per l’assistència, ens agradaria fer constar que el més important va ser el sentiment que es va viure en tot l’acta,un sentiment d’emoció, gràcies a cada una de les intervencions dels membres la mesa i a les lectures dels escrits guanyadors.\nEl primer premi va ser per “Desencís” de Àngela Bussot Domenech, el segon premi per “En Francesc pastor” d’Amanda Tixé Viñas i el tercer premi per “Ens fem grans” de Sara Belmonte Vicens. Es van donar dos accèssits als escrits “Dilemes” de Francesc Pujol Masferrer i a “Reflexions” d’Anna Mª Prats Bosch, donat que mereixien també una especial atenció. Una vegada repartits els premis, es van donar els obsequis a tots els participants.\nInsistim en donar les gràcies a cada un dels participants ja que sense ells no hagués estat possible continuar amb aquesta quarta edició que esperem que l’any que ve es converteixi amb una cinquena.\nVoldríem fer un esment especial als membres del comitè, Àngela Ribas i Lacasa, Àngel Jiménez i Navarro, Joan Canadell i Mas, Ernest Padrosa i Gallart i David Hernández i Gasch; ja que tot i no ser voluntaris de la casa, un any més, la seva col·laboració ha estat completament desinteressada.\nAgrair també al departament de premsa de l’Ajuntament local la ràpida actuació, ja que al finalitzar l’acta es van poder repartir les fotos impreses del que s’acabava de celebrar. Per tant, a tots els participants, a part dels obsequis que va oferir l’Ajuntament i la Biblioteca, se’ls va poder repartir una foto a cada un d’ells en record de la diada.\nPer finalitzar agrair una vegada més la col·laboració dels voluntaris, tant per fer possible l’assistència dels participants com per l’ajuda que van oferir a l’hora d’informatitzar els escrits.\nAnimem als més grans a participar-hi en futures edicions.\nAdjuntem el primer premi perquè gaudiu de la lectura. És el nostre petit homenatge al llibre.\nHe posat les tovalles de fil blanc sobre la taula;\nHe preparat el servei de te xinès que t’agrada tant; He collit un bell ram de roses blanques per perfumar l’estança;\nHe baixat l’estor de la finestra, perquè la llum forta de la tarda, no fereixi els teus preciosos ulls;\nHe ballat amb silenci la dansa de les hores que el rellotge, cruelment, ha anat tocant;\nHe vist com el sol, vergonyós s’amagava darrera la carena;\nHe vist omplir-se el cel amb un miler d’estels i ...\nno has vingut.\nÀngela Bussot i Domenech


Mestra, poeta, novel·lista i narradora. Tot i la seva ideologia conservadora, fou una de les alumnes de l'Escola de Magisteri de València que més contribuí a la renovació pedagògica que s'encaminava a defensar la llengua i la cultura valenciana.\nEl 1949 apareix el seu primer llibre de poesia, Poemes de Penyamar on predomina el cant al paisatge i un cert to sentimental que també veiem a les seves narracions. El món rural idealitzat a la novel·la Vides planes (1962), obra per la qual rebé el premi Jocs Florals de València, es manté a L'últim serf però amb la incorporació d'elements propis de la novel·la de caire social. Entre 1961 i 1967 publica una sèrie de contes dins la col·lecció Nostres Faulelles.\nEn el centenari del seu naixement, el 1992, es recupera una obra teatral inèdita relacionada amb un tema religiós popular: Els miracles de Teulada. El 2015, amb motiu del cinquantenari de la seva mort s'han establert unes Rutes literàries Maria Ibars.\nContingut elaborat en col·laboració amb l'AELC (Maria Ibars) per Francesc Viñas.\n'' Blau de cel i blau de mar; ben definit el to intens i no són iguals. Així el teu i el meu voler; són ben ferms i ben cordials i... distints també.''


Rafael Company, ciutadà: Ara.\nPublicat per Rafael Company i Mateo a 10:36\nSaps que habitualment estic d'acord amb tu, hui més encara, me sembla una reflexió molt centrada i molt més positiva de la que jo haguera fet. Bon titolar aixó de que ser valencià hui es més un concepte administratiu que sentimental...\n3 de maig de 2010 a les 15:51\nUff, en efecte -Quique benvolgut- som "l'autonomia" més desapegada al seu mapa.\nUna ben forta abraçada,\n3 de maig de 2010 a les 15:56\nFelicitats per la teua reflexió, Rafa. El que necessita (i sempre ha necessitat) l'anàlisi de "lo nostre" és menys mitologia i més crítica i realisme. No hi ha res més realista que l'anàlisi crítica, ni res que resulte tan crític com una anàlisi realista. Amb menys mitologia i més realisme crític (profund i per part de tots) no ens havérem convertit en un concepte administratiu.\n6 de maig de 2010 a les 12:20\n6 de maig de 2010 a les 12:22\nGràcies Xavi. La mitologia empresona sempre, i més quan no tens la paella pel mànec i, per tant, no controles la maquineta de fer mitologies. I ara, francament, em pense que ja em puc permetre dir certes coses: com que les he pensades de fa tant de temps, les dic. I, a més, estaria ben disposat a contrastar-les amb qui siga... Una ben forta abraçada.\n6 de maig de 2010 a les 17:13\nCelebre la teua actitud i disposició, Rafa. Jo crec que és la que fa falta. Però vés amb compte amb qui contrastes parer: hi ha qui té la ment tan estreta que no li cap el menor dubte...


Publicat el Dimarts, 13 Març 2018 15:23\nEl seguiment de la vaga a l’Ajuntament d’Eivissa ha estat d’un 25% de dones aproximadament a l’espera de tenir dades del torn de la tarda. Alguns serveis han tancat per motiu de la vaga com les dues escoletes municipals i la Biblioteca Municipal de Can Ventosa en horari de tarda.\nEls serveis mínims aprovats a la mesa de negociació d la vaga del personal de l’Ajuntament han estat els mateixos que en anteriors ocasions.\nEls serveis mínims afecten al Servei d’Atenció Ciutadana (Carrer de Canàries, 35 ) com a mínim,1 subaltern, 1 auxiliar de Gestió Administrativa Polivalent al Registre General d’entrada i 1 auxiliar de Gestió Administrativa Polivalent al Padró municipal; al Servei d’Atenció Domiciliaria on hi haurà 3 treballadors familiars; al Servei de Cementiris on hi haurà 1 fosser. Pel que fa a les dependències municipals, a plaça Espanya,1 i Edifici Can Botino i haurà 1 subaltern i als Serveis d'Economia i Hisenda (Carrer de Canàries, 35): 1 Auxiliar de Gestió Administrativa Polivalent a la Caixa General i 1 Auxiliar de Gestió Administrativa Polivalent al Servei de Gestió Tributària.\nD’altra banda les regidores de l’equip de govern també han donat suport a la vaga i donaran el sou proporcional a entitats que lluiten per la igualtat. També, les càrrec de confiança de l’Ajuntament d’Eivissa han secundat la vaga.


L'honorable 'narco' Arturo del Tiempo - El triangle\nManté privilegiades relacions amb el president de la República Dominicana i grans corporacions espanyoles, fou enxampat amb cocaïna a Viladecans, ha sortit de la presó i s'ha fet fonedís\nLa llista Falciani ha provocat un gran terrabastall per l’aparició de cantants, actors, banquers i empresaris que han acaparat els titulars de premsa. Però a la llista Falciani hi apareixen molts noms de titulars de comptes de l’HSBC (The Hong Kong and Shanghai Banking Corporation) a Ginebra que han passat gairebé desapercebuts.\nUn d’ells és el de l’aragonès Arturo del Tiempo Marqués, que té una biografia que podria servir d’inspiració per a una bona novel·la d’espies: traficant de drogues, amic de presidents, col·laborador de grans companyies i, fins fa pocs dies, intern a la presó Model de Barcelona.\nSi haguéssim de triar una virtut que acompanyés el tarannà d’un bon empresari, aquesta podria ser la resiliència. És a dir, la capacitat de sobreposar-se davant de situacions adverses. I és que el risc és inevitable: ara pots guanyar, ara ho pots perdre tot. Arturo del Tiempo Marqués ho tenia molt clar. Potser per això no va llençar mai la tovallola. En veure com un carregament de droga era interceptat l’any 2009, no va dubtar a tornar-ho a intentar uns mesos més tard.\nEl recorregut: Veneçuela, República Dominicana (on residia amb la seva família) i, finalment, el port de València. 935 quilos de cocaïna que se’n van anar en orris. Un negoci que compaginava amb el de l’exportació de cotxes de luxe. L’experiència, però, és un grau. Resiliència, doncs, i tornem-hi.\nSegon intent: mateix recorregut, però ara la mercaderia, 1.213 quilos de cocaïna, anava camuflada entre peces de marbre, a diferència de l’anterior càrrega, que estava amagada entre plafons de granit polit. La EDOA (Equip de Delinqüència Organitzada i Duanera), juntament amb el Servei de Vigilància Duanera, havien estat controlant tot el procés.\nEl destí final era una nau industrial situada a Viladecans (Baix Llobregat), on el 2 de març del 2010 era detingut Arturo del Tiempo quan anava a recollir el contenidor amb la mercaderia.\nPrevCronologia d’una ‘alliberació’\nPer què no ha assistit CiU a la trobada amb la Xarxa anti-repressió?


Aire Condicionat - Iemege.cat\nEn Punt IMG Serveis com a empresa professional de l'aire condicionat, li oferim els nostres sistemes de climatització, domèstics, comercials i industrials, el nostre equip tècnic en la instal·lació, la reparació i el servei tècnic és altament qualificat i expert.\nSeleccionem els millors equips per donar el major confort a les necessitats de la seva llar o negoci.\nInstal·lem, mantenim i som SAT Oficial dels equips Endesa.\nDisposem de solucions altament eficients, terres radiants refrescants, aire condicionat per conductes en rehabilitació sense obres, splits, multi splits, fancoils, bomba calor inverter i de totes les marques.\nPermanentment tenim campanyes i promocions en aire condicionat, donem servei a tota la província de Girona.\nEn Punt IMG Serveis muntem en menys de 48 hores, consulteu-nos mitjançant el formulari de contacte o truqui'ns si desitja assessorament tècnic o pressupost sense compromís, ens posarem en marxa immediatament.


FIATC - Nova assegurança de salut per a diabètics\nNova assegurança de salut per a diabètics\nFIATC ha creat un producte especial per assegurar a persones que pateixen de diabetis de forma crònica. L'entitat ha adaptat la seva assegurança de salut MEDIFIATC a les característiques concretes d'aquesta malaltia, així com les possibles complicacions.\nLa nova assegurança inclou serveis específics d'Endocrinologia, Podologia, Anàlisis Clíniques, cirurgia vascular perifèrica, Nefrologia i Oftalmologia. Per al seu disseny, FIATC ha comptat amb la col·laboració de la Federació Espanyola de Diabetis.\nD'aquesta manera, FIATC obre la seva assegurança MEDIFIATC a persones amb diabetis, amb independència del punt en què es trobi la seva dolència, amb les mateixes premisses que es plantegen a altres possibles assegurats que no pateixin aquesta malaltia: la Diabetis no suposarà límits ni exclusions , ja que aquestes s'aplicaran únicament a un altre tipus de malalties o complicacions contretes amb anterioritat a l'assegurança.


L'hora del pilar\nSi el pilar de vuit va ser la notícia principal a la diada de Sant Narcís, el de sis també ho ha estat per als Castellers de Barcelona i els de Sants, que curiosament han fet història el mateix cap de setmana. Els primers van descarregar-lo ahir a Molins de Rei, i els segons van carregar-lo dissabte a la tarda, a Sitges. Només la mala sort va fer que no el poguessin completar, ja que va caure quan, amb l'enxaneta sobre la pinya, l'aixecador va patinar quan es disposava a baixar.\nLa diada de la Jove de Sitges va tenir com a convidats d'honor uns Castellers de Vilafranca que van completar el tres de nou com a castell més destacat, i que curiosament només van carregar el pilar de set folrat, un espadat que no queia des de fa quatre anys.\nTerrassa també va afegir-se dissabte a les places que han vist castell de nou en aquest intens cap de setmana. Va ser el tres que els Minyons van completar en la diada del seu local. L'actuació va permetre als Castellers de la Vila de Gràcia carregar el primer dos de set de l'any.\nFinalment, cal destacar el comiat de la Jove de Tarragona i els Xiquets de Reus. Els tarragonins van acabar temporada estrenant el nou de set, mentre que els del Baix Camp van acabar amb un regust amarg: un intent de quatre de vuit i no poder estrenar el dos de set.\n>Els Minyons trenquen el malefici


CEIP CAS SERRES: 24/06/12 - 01/07/12\nFinal de curs... i II\nSi a l'entrada anterior vos hem oferit les activitats del dijous, 21 de juny, aqui podreu veure un recull en forma de fotografia dels moments de les competicions esportives i els jocs d'aigua per als més petits.\nA continuació podeu veure els videos de les actuacions musicals.\nÉs aconsellable deixar carregar el video complet i després visionar-lo ja que necessiten el seu temps de càrrega.\nPublicat per Escola a 23:06 1 comentari:\nEtiquetes de comentaris: festa de final de curs, videos\nEls passats dijous i divendres vam acomiadar el curs 2011-2012 amb diferents activitats. Dijous tota l'escola va participar a una "Gimkana Pirata". Els alumnes, dividits en 11 grups, varem haver de completar diferents estadis per tal de trobar el tresor del pirata.\nEls alumnes de sisè eren els capitans dels grups i havien de tenir cura dels més petits als quals ajudaven en totes les proves. S'havien de caracteritzar de pirates, amb maquillatge, capells i ulleres de pirates; pujar al vaixell que de mica en mica s'encongia; "nedar" i buscar tresors; cantar, demostrar l'encert amb tirs a canasta i saber córrer a peu coix; trobar monedes d'or; encertar personatges... Va ser molt divertit.\nI al final... com no podia ser d'altra manera, com són molt intel·ligents varen endevinar on se trobava amagat el tresor.\nDivendres el vam dedicar a fer competicions esportives i jocs d'aigua. Al final del matí, com sempre i amb el suport de les famílies assistents tingueren lloc les actuacions musicals preparades pels alumnes i els mestres. Com a cloenda, un "pica-pica" que va ser possible gràcies a la generositat de totes les famílies que hi col·laboraren.\nEsperam que vos agradin els videos que hem preparat. De moment, aqui teniu el primer:\nI aqui vos deixam la segona part del video corresponent al dia 21 de juny.\nPublicat per Escola a 12:40 Cap comentari:\nEtiquetes de comentaris: festa de final de curs


El Moviment de Lluita pel Delta de l’Ebre denúncia inacció política - La Valira\nLa preocupació pel futur del Delta ha fet sorgir un nou moviment social en el territori, el Moviment de Lluita pel Delta de l’Ebre (MOLDE), que ahir va ser presentat telemàticament en societat. Unes 100 persones van connectar-se a la presentació. L’entitat denúncia la inacció política al territori i neix per exercir pressió a les administracions implicades.\nEl moviment ja va actuar aquestes últimes eleccions catalanes, fent campanya perquè la gent votés nul. A dins de cada papereta, hi van posar diferents llocs del Delta que estan en perill. En algunes poblacions, com Deltebre, van ser la tercera força més votada.\nLa presentació va comptar amb la presència del director tècnic de la Taula de Consens pel Delta, Rafa Sánchez, que va defensar una estratègia combinada de gestió de la sorra i sediments fluvials per salvar el Delta, reclamant que el pla busca guanyar 150 metres de platja i en cap cas fer retrocedir el litoral.\nTant el MOLDE com la Taula de Consens critiquen el Pla de Protecció del Delta de l’Ebre que l’Estat té a consulta pública, que es limita justament a fer retrocedir el litoral, en alguns punts fins a 500 metres, quan el territori reclama el contrari, guanyar amplada de platja.\nCom van fer amb el foment del vot nul a les eleccions catalanes, el moviment estudia noves protestes per fer sentir la veu del territori, amb l’objectiu final de salvar el Delta. El moviment es mostra insatisfet amb els dos governs implicats: l’espanyol i el català.


Les entrades per veure el Reial Madrid, cinc euros més cares que fa un any - Diari de Girona\nLes entrades per veure el Reial Madrid, cinc euros més cares que fa un any\nEls preus per als no abonats van des dels 75 euros, per a les localitats corresponents als gols, als 185 euros que costen els nous seients VIP\ncarles rosell 06.08.2018 | 23:46\nCristhian Stuani protegeix la pilota davant la pressió de Casemiro, del Reial Madrid. aniol resclosa\nNo ets abonat del Girona i vols veure en directe el partit d'aquesta temporada contra el Reial Madrid a Montilivi? Cap problema però un avís: et tocarà rascar-te la butxaca. Més, fins i tot, que aquesta última temporada. La diferència no és gaire gran; només cinc euros. Però els preus, per a totes i cadascuna de les zones de l'estadi, s'han inflat una mica. Ahir al matí el club va anunciar que les entrades per al matx amb el conjunt blanc, fixat per al proper diumenge 26 d'agost a partir d'un quart d'onze de la nit, estaran a la venda a partir de demà dimecres.\nEl procediment és el següent. Entre demà i divendres, cada soci, sigui o no abonat, tindrà la possibilitat de comprar dues entrades per cada carnet. Serà a partir de divendres, si encara hi ha tiquets disponibles, que el club oferirà la possibilitat de comprar-ne per a tots aquells aficionats que no siguin socis blanc-i-vermells.\nEls preus oscil·len des dels 75 euros, el més baix, fins als 185. El primer corresponent a una localitat en algun dels dos gols de l'estadi: nord o sud. Un seient a la graderia preferent costa 95 euros, mentre que s'eleva fins als 115 si es tracta de la part coberta d'aquesta zona del camp. Una entrada a tribuna val 125 euros, mentre que puja bastant més, fins als 185 euros, per a qualsevol dels seients VIP que s'inauguren aquesta temporada; una de les moltes millores que l'estadi presentarà després de les obres que s'estan realitzant aquest estiu.\nEls preus s'enfilen una mica\nSi es compara amb l'últim curs, les entrades per veure el Reial Madrid a Girona són una mica més cares. Totes i cadascuna, tenint en compte la zona de l'estadi, han pujat 5 euros. És a dir, que uns mesos enrere, un seient a gol costava 70 euros, 90 a preferent, 110 a la part coberta d'aquesta graderia i 120 a Tribuna. Llavors encara no es podia gaudir dels nous seients VIP.\nLa comparació s'accentua bastant més si es repassen els preus de les entrades corresponents al primer partit d'aquesta Lliga, coincidint amb la visita del Valladolid el divendres de la setmana vinent, en un duel que començarà a les 8 del vespre i que servirà per estrenar la Lliga. En aquesta ocasió, serà molt més econòmic que no pas veure al Reial Madrid. Una localitat a qualsevol dels dos gols costa 30 euros. S'enfila fins els 45 euros si es tracta d'un seient a Preferent, i a 50 si és la zona coberta. Finalment, una entrada a tribuna costa 60 euros.


Prorrogada l’exposició «Pertegaz a Pineda» fins el 29 de setembre | Ràdio Pineda\nL’exposició «Pertegaz a Pineda» es prorroga dues setmanes més i es podrà visitar fins el proper diumenge 29 de setembre. Està a la Fundació Tharrats d’Art Gràfic de la Masia de Can Comas, al costat de l'Ajuntament de Pineda.\nL’exhibició compta amb un total de 17 vestits icònics de Manuel Pertegaz, una selecció de peces emblemàtiques del dissenyador on destaca el famós Caftan de 1966, considerat una de les peces més vanguardistes de Pertegaz, i que protagonitza la sala d’accés a l’exposició. El visitant també hi trobarà referències de la relació del geni amb Pineda i un espai audiovisual dedicat al dissenyador.\nL'alcalde de Pineda, Xavier Amor, ha recordat que l'exposició és «un homenatge a Pertegaz, vinculat a Pineda, on va viure a la Torre de Sant Jaume, i on es va inspirar també».\nAquesta exposició, organitzada conjuntament entre l’Ajuntament de Pineda de Mar i la Fundació Tharrats d’Art Gràfic està comissariada per Javier Hernández. Es pot visitar amb entrada lliure fins el 29 de setembre a la sala d’exposicions de la fundació, a l’edifici de Can Comas.\nEls horaris de visita són de dijous i divendres de 18 a 20 h, dissabtes de 10 a 14 h i de 18 a 20 h i diumenges de 10 a 14 h.


L’any passat ens van aprovar diferents projectes europeus. Us els anirem introduint perquè els pugueu conèixer millor.\nEn els últims anys, l’emprenedoria ha demostrat ser un motor per a la innovació, la competitivitat i el creixement econòmic, resultant ser un camp fantàstic perquè les dones iniciïn les seves carreres professionals.\nEl projecte WE GET pretén oferir eines innovadores i materials de formació per donar suport a les dones que volen ser empresàries, incrementant les seves habilitats socials, especialment les relacionades amb la creativitat, la persuasió i la innovació – millorar els seus coneixements digitals, de les TIC i impulsar les seves carreres empresarials I professionals.\nEl projecte va dirigit a educadors i qualsevol organització que treballi amb dones, especialment centres d’educació i formació, organismes públics, o organismes internacionals actius en el camp de l’educació i la formació d’adults.\nDomSpain, en aquest projecte, treballa amb:


Salut envia l'SMS per vacunar-se amb AstraZeneca a persones amb 66 anys "acabats de fer" - EbreDigital.cat\nEl Departament de Salut està enviant l’SMS per programar la vacunació amb AstraZeneca a persones amb 66 anys “acabats de fer“. El govern espanyol ha limitat aquest vaccí als 65 anys. La sotsdirectora general de Promoció de la Salut, Carmen Cabezas, ha explicat a RAC1 que s’ha enviat l’SMS a “algunes persones que estaven a punt de fer 66 o acabaven de fer els 66“. Ha assegurat que aquestes persones “no tenen cap risc” per rebre el vaccí perquè està aprovat per a majors de 18 i ha insistit en la petició d’eliminar el topall. D’altra banda, ha demanat a la població de 60 a 65 anys que esperi a rebre l’SMS abans d’accedir a la web per programar la cita perquè s’estan prioritzant les persones que presenten més risc davant de la covid.\nLa responsable de vacunació del Departament ha reconegut que estaven “expectants” per veure quina resposta donaria la ciutadania en la represa de la vacunació amb AstraZeneca i ha celebrat que aquesta ha demostrat que té “molta confiança” en el vaccí. Ha reconegut però que no esperaven que circulés tant el portal on es pot accedir a programar la vacuna i que persones que no havien rebut l’SMS s’apuntessin.\nEn resum, Cabezas ha explicat que aquesta setmana s’han rebut 104.000 dosis de Pfizer i que estan previstes les mateixes per a la propera setmana. Després però s’espera que pugin fins a 195.000 i això donarà a Salut un “respir important“. Pel que fa a Moderna, tenen confirmades 62.000 per aquest divendres però cap concreció més de futur. Per últim, d’AstraZeneca es rebran 34.000 aquesta setmana en dues tongades i no les 60.000 previstes i sobre aquesta ha lamentat la manca de concreció que es repeteix.\nDe cara al futur, Cabezas ha considerat que es podrà recuperar certa normalitat quan s’hagin vacunat a totes les persones de risc i ha augurat que això podria pasasr “cap a mitjans d’estiu“. “A finals d’estiu tindrem una xifra molt maca de vacunació“, ha afegit, sense concretar el percentatge. Ha afegit que això sumat a una baixada de la incidència ha de permetre viure “una mica més a prop dels altres”.


Afers Socials rep una donació de 220 mascaretes transparents per a persones amb discapacitat auditiva – Ràdio Valira\noients aquí avui: 1387\nPer: Ràdio Valira el 23 de maig de 2020\nEl ministeri d’Afers Socials, Habitatge i Joventut ha rebut una donació de 220 mascaretes casolanes per a persones amb discapacitat auditiva per part de l’Associació de persones amb diversitat funcional d’Andorra (Amida), així com per part del Centre Andorrà de Decoració (CAD2).\nPer tal de garantir la plena inclusió d’aquest col·lectiu, les mascaretes tenen la particularitat d’estar elaborades amb un material transparent que permet la lectura dels llavis, tot i tenir aquesta peça posada.\nLes persones interessades a obtenir una d’aquestes mascaretes especials s’han d’adreçar al ministeri d’Afers Socials, Habitatge i Joventut o directament a la Federació Andorrana d’Associacions de Persones amb Discapacitat (FAAD), que també en tindrà a disposició.\nEn una reunió telemàtica amb la presidenta d’Amida, Agustina Grandvallet, el titular de la cartera, Víctor Filloy, ha agraït el donatiu de l’associació i la seva implicació amb la inclusió de les persones amb discapacitat. Així mateix, l’agraïment es fa extensiu al Centre Andorrà de Decoració, que s’ha implicat en la fabricació de mascaretes per al col·lectiu de persones amb discapacitat en benefici de la seva inclusió.\nEn aquest sentit, el ministre ha recordat el compromís d’Andorra amb la ratificació del Conveni relatiu als drets de les persones amb discapacitat el 2014, que considera de gran importància que les societats avancin cap a una millora de la comunicació i igualtat d’oportunitats.\nEl Pas de la Casa creu que la majoria de francesos encara no sap que pot creuar la frontera\nUna trentena de parades animen una edició atípica de la Fira de Santa Llúcia\nEl cap de Govern es rebaixarà el sou un 20% i els ministres i secretaris d’Estat, un 15%\nNomés un cas nou per Covid-19 en els darrers vuit dies


FM Matadepera i alguna cosa més... - NemRàpid Running Club FM Matadepera i alguna cosa més... - NemRàpid Running Club\nNemRàpid Running Club torna de vacances!\nSembla que els NemRàpids estaven esperant la tornada per posar-se les piles i lluir de nou un dorsal al pit!\nI així ho han fet a la Cursa Popular de Matadepera 2015, que es va celebrar ahir dia 29 d’agost, a les 18.30h a Matadepera.\nPer alguns era el primer cop que la disputaven, d’altres ja la coneixien i per la Carme, era la cursa en la que va debutar de color rosa. Benvinguda al club, Carme! Esperem que siguin moltes més amb nosaltes!\nFoto d’equip d’alguns dels nostres roses, a l’acabar la prova! Falten el Rubén i el Juan!\nMalgrat que es rodaven els 35ºC a l’hora de sortida, les pujades suaus però interminables del circuit, i tal i com ens tenen acostumats els nostres corredors, van acabar la prova fent podi!\nAquest cop el podi rosa ha estat format pel Fernando Chamorro (3r Classificat General Masculina i 1r Classificat Veterans, amb un temps de 00:33:11), per la Tania Guerra (2a Classificada General Femenina, amb una marca de 00:42:51) i la Lola Espinosa (1a Classificada Veteranes, acabant-la en 00:43:02).\nMoltes felicitats, companys! I molts ànims a la resta de corredors per continuar millorant les marques!\nAquestes van ser els temps i classificació dels nostres roses:\nCat – Class Cat.\nVtM1 – 001\nVtM2 – 006\nVtM2 – 009\nSenF – 001\nVtF1 – 001\nVtM2 – 021\nSenM – 060\nSenM – 083\nVtM2 – 034\nSenF – 035\nSb23F – 005\nI a continuació, algunes imatges dels nostres corredors i dels nostres ‘supporters’!!! Gràcies, nois, pels vostres ànims!\nD’esquerra a dreta: Alberto, Fernando, Jesús, Lola i Juan.\nD’esquerra a dreta: Jhonatan, Rubén, Tania, Tomás, Noelia i Paula.\nEls nostres ‘supporters’ particulars: Tere, Nuri, Carmen i Miguel! Gràcies, nois!!!\nDurant el mes de Juliol i Agost, els nostres corredors també van participar a algunes curses, les quals us volem fer cinc cèntims en aquest post:\nCursa de Muntanya Can Gonteres, 19 Juliol\nEl 19 de Juliol va tenir lloc la Cursa de Muntanya de Can Gonteres.\n10,8 km molt durs que els nostres corredors han sapigut superar! Tania i Lola van quedar 1ª i 2ª de la General Femenina, respectivament.\nL’ Alberto i el Rafel també van participar-hi, fent un gran paper!!\nCursa Olla de Núria, Vall de Núria (19 Juliol)\nAquí teniu al nostre company Santi durant la Cursa Olla de Núria.\nL’Olla de Núria és una cursa de muntanya, de gran dificultat, amb més de 2500m de desnivell positiu en 21km. Penseu que pugen al Puigmal (2909m) a partir del kilòmetre 5.\nMolt gran el nostre company!\nNight Running Series, Terrassa (24 Juliol)\nII Edició de les Night Running Series a Terrassa, on la Tania Guerra va fer doble podi: 2a Classificada de la General y 1a Classificada com Atleta Local, amb un temps de 00:42:00. Moltes felicitats, campiona!\nTania, amb la seva germana Sheila i els trofeus com a 1a Atleta Local i 2a Classificada de la General Femenina. Moltes felicitats!!!\nCursa Muncunill, 2015 (25 Juliol)\nEl dissabte 25 de Juliol, un grup de corredors es va desplaçar fins a Rellinars per participar a la XXXVI i XXXIII edició de les Curses Muncunill, on es fa una cursa per cada categoria i sexe.\nEn Carlos Zarzuela i el seu tiet Alberto Zarzuela van quedar tercers en les seves proves!\nTots plegats, a l’acabar, van poder gaudir d’una botifarrada acompanyada de beure, per gentilesa de l’organització.\nSi feu click aquí, us portarà directament a l’album de fotos de la Cursa, publicat a la pàgina oficial de Facebook del nostre club.\nCursa de Iniciació al Trail, Creixell (26 Juliol)\nDiumenge 26 de Juliol, es va celebrar la Cursa de Iniciació al Trail, al Creixell.\nLa nostra companya Chari es va classificar 6ª de la General Femenina i 2ª de la seva categoria.\nMoltes felicitats, Chari!! Esperem que no sigui el primer podi que fas lluïnt el color rosa!\nXII Carrera Popular Nocturna de Fuerte del Rey, Jaén (13 Agost)\nDijous 13 d’agost es va celebrar la XII edició de la Carrera Popular Nocturna de Fuerte del Rey, que com cada any se celebra per les festes majors del poble de la província de Jaén.\nEn Carlos, la Noelia i la Paula van participar en aquesta prova on, finalment, la Paula va emportar-se la seva primera copa classificant-se SubCampiona: 2a de la General Femenina i 2a per Categoria.\nMoltes felicitats per aquest segon lloc, Paula!\nXIV Carrera Urbana Villa de Alhendín, Granada (21 Agost)\nQui ha dit que les vacances són per descansar? El nostre corredor Fernando Chamorro va aprofitar el seu viatge a Granada i es va animar a participar a la XIV Edició de la Carrera Urbana villa de Alhendín.\nJa podem dir que va ser una cursa especial per a ell perquè, a més de debutar amb la samarreta rosa, va fer podi, quedant 2n Classificat en Categoria i 5è de la General!!\nI per tots aquells que heu arribat fins al final del post llegint, us deixem amb el vídeo oficial del primer any com a club!\nEn aquest vídeo recollim curses, moments, imatges i molt bones estones que els nostres corredors han pogut viure durant aquest primer any.\nEsperem que pel Juliol de l’any vinent poguem publicar-ne un altre d’igual o millor, si es pot!\nGràcies a tots els nostres corredors, a tots aquells que ens animen a continuar corrent i a nostres vuit patrocinadors: BenitoSports, Koen Fitness, Egarpeu, Gyif, Parc Vallés, Litounion, Aluminis Talumat i Frankfurt Colón. Sense tots vosaltres, aquest club no té sentit!\nEsperem que gaudiu el vídeo tant com ho vam fer nosaltres!!\nNemRàpid Running Club: un gran primer any.


Reus s'adhereix al Dia internacional contra la LGBTIfòbia | Canal Reus TV\n12:34 - 14 maig 2021\nEl domàs LGBTI+ estarà penjat a la façana de l'ajuntament fins dilluns 17 de maig\nL'Ajuntament de Reus torna a fer visible el seu compromís de lluita contra l'homofòbia, la bifòbia i la transfòbia a través de la visibilització i la sensibilització de tota la població del Dia Internacional contra la LGTBIfòbia, que es commemora el 17 de maig. Aquest divendres ha tingut lloc la primera acció organitzada pel departament municipal de Polítiques d'Igualtat, que ha consistit en la penjada del domàs LGBTI+ a la façana del palau municipal. El domàs hi estarà penjat fins dilluns.\nPrecisament dilluns, a les 12:30h, tindrà lloc la lectura del manifest contra l'LGBTIfòbia a la porta de l’ajuntament de Reus, a càrrec de la presidenta de l’entitat H2O, Berta Mascaró i la regidora de Participació, Bon Govern i Serveis Generals, Montserrat Flores Juanpere, i que comptarà amb la presència d'altres membres de la corporació municipal. L'objectiu és fer visble el posicionament del consistori contra de qualsevol discriminació.\nEls actes s'emmarquen en el Pla Municipal LGBTI+ de Reus, concretament en els objectius i les accions "Garantir el compromís del Consistori en el disseny, la planificació, la implementació, el seguiment i la valoració de polítiques locals amb perspectiva de diversitat sexual i de gènere garantint els drets del col·lectiu LGBTI+", "Visualitzar i reconèixer les aportacions del col·lectiu LGBTI+" i "Celebració d'actes commemoratius i reivindicatius".\n18.07 per Èlia Tell


Adéu a David Padrós - Revista Musical Catalana\nAdéu a David Padrós\nPer Carles Guinovart i Rubiella\nSe n’ha anat amb humilitat i discreció. Ha marxat en silenci (11 de febrer de 2016), ell que es movia al món dels sons. Però és que la seva existència va transcórrer en un món interioritzat, portant una vida quasi mística, reclosa en l’ideari a ultrança d’una música progressista, recolzada en conceptes orientals que ell coneixia molt bé. Fou un compositor íntegre, acèrrim en les seves idees, d’una concepció estricta, sense concessions. Visqué, al seu domicili del carrer de Rosselló, com un autèntic ermità, aliè a les contingències de la quotidianitat política i social. Preservà així, potser millor, la puresa del seu pensament.\nCoincidírem l’any 1971 en el concert de presentació, aleshores, de sis joves compositors en el Festival Internacional de Música Contemporània que prodigava Joventuts Musicals al Palau de la Música Catalana; juntament amb Albert Sardà, Joan Lluís Moraleda, Jordi Alcaraz (ja fa temps traspassat), Anna Bofill i jo mateix. Un concert que va voler assenyalar, quasi a les acaballes del franquisme, un nou començar, tot i que el grup com a tal no tingué continuïtat. Era l’època en què vàrem coincidir en les famoses trobades de Darmstadt de música ultraavançada o temple de l’avantguarda. Més tard donà nom al grup Confluències, ja al segle XXI, juntament amb en Xavier Benguerel, Jesús Rodríguez Picó, Albert Llanas i jo mateix, un grup reivindicatiu de la tasca del compositor a Catalunya, grup que es mantingué durant uns quants anys i que permeté solidificar així, encara més, la nostra amistat. No aconseguírem grans coses, però fou una etapa molt bonica i interessant. Confluències era precisament el títol d’una obra paradigmàtica d’en David, que es basava en l’aprofitament, en positiu, de la gran ressonància de la basílica de Santa Maria del Mar, tocant instruments calculadament allunyats (trombó i altres instruments de metall) en el tempo adequat dels ecos catedralicis de l’arquitectura. No és rar, doncs, que un dels seus temes predilectes en conferències, lligat a la seva construcció sonora, fos precisament el de “Música i arquitectura”.\nMalgrat la seva discreció, ens ha deixat un bon catàleg de composicions diverses, situades (amb els seus materials) a la Biblioteca de Catalunya i que formaran part, de ben segur, del nostre patrimoni més estimat, per poc que els poders públics despertin de l’actual abúlia institucional.


Kazam comprar i ofertes material ciclisme de Kazam a Bikeinn\nBicicletes nens (8)\nVeure-ho tot ( Kazam )\nKazam a bikeinn - la millor selecció de productes al millor preu. Mai havia set tant fàcil navegar i comprar per internet articles de ciclisme. I el millor de tot és que et portem el material de ciclisme que necessitis directament a la porta de casa. La majoria de productes Kazam s’envien ràpidament, 24 hores després d’haver fet la compra a bikeinn. Com a distribuïdor autoritzat de Kazam tenim un ampli coneixement de tots els productes i últimes tecnologies. Podem assessorar-te amb els millors consells per utilitzar i cuidar el material Kazam de la millor manera. Sempre que ho necessitis rebràs el millor servei del nostre equip d’esportistes experts. Creiem que una part important per a la satisfacció del client és garantir que la compra es fa en un entorn 100% segur i confidencial. Volem que estiguis 100% satisfet amb la teva compra a bikeinn, però si per algun motiu això no passés, tens 30 dies per fer la devolució de la compra. Si tens una pregunta o necessites que t’assessorem, no dubtis a contactar amb el nostre equip d’atenció al client de bikeinn. Estarem encantats en donar resposta a totes les teves preguntes i a ajudar-te en tot el que necessitis!


Naufragi socialista en la moció sobre les revistes municipals\nTots els grups prenen distància respecte els socialistes per l’ús partidista que va fer dels mitjans durant 16 anys.\nFont (CiU) al PSC: “tenien la ràdio, la tele, la revista i tota la influència que podien tenir en mitjans privats”.\nProposició del PSC respecte a les revistes institucionals que, d’una forma o una altra, edita l’Ajuntament. Els socialistes critiquen que l’oposició no té veu en dues de les tres publicacions, i demana que totes es concentrin en una de sola. Però com un boomerang la proposta se’ls ha girat en contra de forma unànime.\nPotser intuint el que passaria, ja des de l’inici Josep Ayuso ha demanat debatre la moció sense mirar gaire pel “retrovisor”. No obstant, sí ha recordat com es va recuperar Ràdio Sabadell durant els governs socialistes. Feta la petició de debatre la proposta mirant el futur, ha criticat que l’actual govern municipal hagi impulsat tres publicacions escrites: el butlletí Hola Sabadell, el quinzenal Sabadell Informatiu i una tercera publicació, un butlletí destinats als barris que s’ha batejat com a Hola barri.\nAyuso es queixa per la quantitat de publicacions però sobretot perquè els grups municipals no tenen espai a la revista Sabadell Informatiu, que edita Ràdio Sabadell, ni tampoc a la nova Hola barris. “Si tripliquem la despesa en publicitat i en editar aquestes revistes i en dues revistes l’oposició no pot participar, no podem estar d’acord amb aquesta política comunicativa. Demanem la reconsideració d’aquesta política”, ha seguit.\nMartínez (Eines Comunicatives): “què més voldria que no miren enrere”\n“Què més voldria vostè que no mirem entere”, ha començat la portaveu de Guanyem, i regidora d’Eines Comunicatives, Marisol Martínez. La regidora ha assegurat que la situació ara i abans no tenen res a veure: “quan estàvem a l’oposició anàvem al Consell de l’Audiovisual de Catalunya i ens donava la raó. Ara hi van vostès i no els donen la raó”, ha seguit. Martínez, a més, ha mostrat com publicacions del PSC de Sabadell i de l’Ajuntament de l’època compartien paper, tipografia, disseny i maquetació. “No és en absolut el mateix el que passa abans i el que passava ara”, ha dit.\nDes dels grups del govern, Joan Berlanga (UpC), sosté que “el govern actual informa molt poc als ciutadans i ciutadanes perquè en tres anys i mig hem tret dos Hola Sabadell i un informatiu de barri que ara comença. Igual que abans, oi?”, ha dit de forma irònica. Juli Fernàndez (ERC) s’ha esforçat en “no fer servir el retrovisor” però ha dit que “pensa el lladre vell que tothom és com ell”. Míriam Ferràndiz (Crida) ha defensat “apropar la informació als barris” a través de l’Hola Barris.\n“Paperot”, “moció arriscada”: l’oposició pren distància del PSC\n“La moció més que arriscada és temerària”, ha dit Toni Font (CiU). “Aquest grup ha viscut bastants anys diferents governs, aquest de transformació i aquell de la il·lusió. Quan estàs al govern la tentació de tenir revistes és molt fàcil. I en el seu cas [el del PSC] era abusiva. Tenien la ràdio, la tele, la revista i tota la influència que podien tenir en els mitjans privats”, ha seguit.\n“Cal reconèixer que el senyor Ayuso és un valent. La moció està bé però el que no està bé que la presenti el PSC”, diu el portaveu de Ciutadans, Adrián Hernández. No obstant, demana que es deixi de fer el Sabadell Informatiu per no saturar els professionals de l’emissora de ràdio i també considera que s’incompleix el reglament en els butlletins perquè no es dóna espai als grups de l’oposició.\n“Fa vostè uns paperots notables”, ha dit Gesa (PP) “amb tot el respecte” cap a Ayuso. “Abans Ràdio Sabadell era Ràdio Bustos i ara es podria dir que és Ràdio Marisol o Ràdio Serracant: la diferència és entre estar el govern i l’oposició. Vostès feien el mateix que fa l’actual govern. Clar que cal mirar pel retrovisor”, ha recordat Gesa.\nAyuso: “exercim la tasca d’oposició”\nAyuso ha reconegut que es feien malament les coses però assegura que “ho volem perpetuar? Seguim cometent errors?”. El portaveu ha defensat la moció com una proposta en positiu i com una forma d’exercir “la tasca d’oposició” i demana al govern que “facin el que van predicar perquè estan fent el que denunciaven”, tot acusant de “revisionisme” al quatripartit.\nLa votació ha quedat tan ajustada com el debat. Dos vots a favors (PSC i PP), cinc abstencions (Cs, Bosc i Monge) i 18 vots en contra.\nFoto portada: el regidor del PSC, Josep Ayuso. Al darrera, els de Cs. Autor: David B.


Jiayuan Inn Mianyang Xina - Ofertes d'hotels amb els MILLORS DESCOMPTES EN LÍNIA\nXinglong Street, Qingyizhen, Mianyang, Fucheng, Mianyang, Xina, 621000 - Veure al mapa\nMés informació sobre Jiayuan Inn\nJiayuan Inn, ubicat a Fucheng, Mianyang, és una destinació popular per a viatgers. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nJiayuan Inn també ofereix moltes instal.lacions per enriquir la seva estada a Mianyang. L'hotel ofereix accés a una gran gama de serveis, inclosos Wi-Fi gratuït en totes les habitacions, recepció 24 hores, express check-in/check-out, magatzem d'equipatge, aparcament de cotxes.\nTotes les instal.lacions per als clients, ofereixen comoditats destinades a assegurar tot el comfort possible. A més, l'oci que l'hotel ofereix assegurarà que tengui molt a fer durant el dia. Gaudeixi d'incomparable serveis i d'una localització de prestigi a Jiayuan Inn.


Sandapart Antonia Apartments Sveti Vlas Bulgària - Ofertes d'hotels amb els MILLORS DESCOMPTES EN LÍNIA\nMés informació sobre Sandapart Antonia Apartments\nSi el que està buscant és per un hotel ben situat a Sveti Vlas, no busqui més enllà de Sandapart Antonia Apartments. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nA Sandapart Antonia Apartments, l'excelent servei i instal.lacions superiors faran de la vostra estada una experiència inoblidable. A l'hotel s'hi pot gaudir d'unes comoditats de primera classe com Wi-Fi gratuït en totes les habitacions, aparcament de cotxes, transport hotel/aeroport, habitació familiar, restaurant.\nA més, totes les habitacions ofereixen una gran varietat de comoditats com ara aire condicionat, balcó/terrassa, aparell de televisió, cuina americana, nevera per satisfer els clients més exigents. Centre esportiu, sauna, piscina exterior, jardí de l'hotel, són llocs ideals per a relaxar-se després d'un llarg dia. Sigui quina sigui la seva raó per visitar Sveti Vlas, el Sandapart Antonia Apartments és el lloc perfecte per una estimulant i emocionant escapada.


Titularitat de la pàgina web. El nom del domini www.fidmag.com, està registrat a favor de la Fundació per a la Investigació i la Docència María Angustias Giménez (d'ara endavant FIDMAG Germanes Hospitalàries), amb CIF G65222929 i domicili social a Avda. Jordà 8, 08035 Barcelona, i adreça de correu electrònic info@fidmag.com.\nAvís de complementarietat de la informació publicada\n3.- L'ús del lloc web així com de la informació continguda en la mateixa és, en principi, de caràcter gratuït, sense perjudici que aquesta circumstància pugui variar, comprometent-se FIDMAG Germanes Hospitalàries a publicar les noves condicions d'ús a la web amb el menor temps possible.\n4.- L'usuari es compromet a no utilitzar la web ni la informació oferta a la mateixa per a la realització d'activitats contràries a la llei, a la moral, a l'ordre públic i, en general, a fer-ne un ús conforme a les presents condicions d'ús. Ambdues, accés i informació, són responsabilitat exclusiva de qui ho realitza, sense que pugui responsabilitzar-se a FIDMAG Germanes Hospitalàries dels danys o perjudicis que poguessin derivar-se de dit accés o ús de la informació aliena a la seva voluntat.\n5.- FIDMAG Germanes Hospitalàries no serà responsable dels errors en l'accés a la web o en els seus continguts, posant la major diligència en que els mateixos no es produeixin. FIDMAG Germanes Hospitalàries es reserva el dret de suspendre temporalment, i sense necessitat de previ avís, l'accessibilitat de les seves pàgines web, en raó de l'eventual necessitat d'efectuar operacions de manteniment, reparació, actualització o millora de les mateixes.\n6.- Tots els continguts de la web (incloent, sense caràcter limitador, bases de dades, imatges, dibuixos, gràfics, arxius de text, àudio, vídeo i software) són propietat de FIDMAG Germanes Hospitalàries i estan protegides per les normes nacionals o internacionals de propietat intel·lectual i industrial.\nLes marques, rètols, signes distintius o logos de Germanes Hospitalàries del Sagrat Cor de Jesús que apareixen a la pàgina web són titularitat de Germanes Hospitalàries del Sagrat Cor de Jesús, amb CIF R2802306G i domicili social a aquests efectes a Calle Vaquerías 7, 28007 Madrid. Telèfon de contacte 915736653 i adreça de correu electrònic info@hospitalarias.es. Idèntiques referències es realitzen respecte als noms de domini www.fidmag.com i www.hospitalarias.org.\nTots els textos, dibuixos gràfics, vídeos o suports d'àudio, propietat de Germanes Hospitalàries del Sagrat Cor de Jesús o de FIDMAG Germanes Hospitalàries no podran ser objecte de modificació, còpia, alteració, reproducció, adaptació o traducció per part de l'usuari o de tercers sense l'expressa autorització, llevat que s'indiqui el contrari. L'ús no autoritzat de la informació continguda en aquesta web, així com la cessió dels drets de propietat intel·lectual o industrial donarà lloc a les responsabilitats legalment establertes.\n7.- L'establiment de qualsevol hiperenllaç des d'una pàgina web aliena, a qualsevol de les pàgines web de Germanes Hospitalàries del Sagrat Cor de Jesús o de FIDMAG Germanes Hospitalàries estarà sotmès a les següents condicions:\nNo s'inclourà cap manifestació falsa, inexacta o incorrecta sobre les pàgines de la web de Germanes Hospitalàries del Sagrat Cor de Jesús, FIDMAG Germanes Hospitalàries i els seus serveis i, en particular, llevat d'aquells signes que formin part del mateix hiperenllaç a la pàgina web de Germanes Hospitalàries del Sagrat Cor de Jesús o FIDMAG Germanes Hospitalàries, no contindrà cap marca, nom comercial, rètol d'establiment, denominació, logotip, eslògan o altres signes distintius pertanyents a Germanes Hospitalàries del Sagrat Cor de Jesús o FIDMAG Germanes Hospitalàries.\nSota cap circumstància, Germanes Hospitalàries del Sagrat Cor de Jesús o FIDMAG Germanes Hospitalàries seran responsables dels continguts o serveis posats a disposició del públic a la pàgina web des de la que es realitzi l'hiperenllaç ni de les informacions o manifestacions incloses en les mateixes.\nQualsevol hiperenllaç a la web de Germanes Hospitalàries del Sagrat Cor de Jesús s'efectuarà a la seva pàgina principal.\nA. Dret d'informació: La present política de protecció de dades regula l'accés i l'ús del servei de la web www.fidmag.com així como la resta de webs que FIDMAG Germanes Hospitalàries posa a disposició dels usuaris d'Internet interessats en els seus serveis i continguts. De conformitat amb el que estableix la Llei Orgànica 3/2018, del 5 de desembre, de Protecció de Dades de Caràcter Personal i Garantia de Drets Digitals (LOPDGDD), FIDMAG Germanes Hospitalàries titular de la web, informa a l'usuari de l'existència d'una activitat de tractament automatitzada de dades de caràcter personal sota la seva responsabilitat.\nB. Finalitat: Les dades dels usuaris registrats a través dels formularis habilitats a aquest efecte a la web són recollides per FIDMAG Germanes Hospitalàries amb la finalitat de facilitar la prestació dels serveis que FIDMAG Germanes Hospitalàries proporciona a través d'aquesta web.\nC. Caràcter obligatori o facultatiu de la informació facilitada per l'usuari i veracitat de les dades: Els camps obligatoris, normalment marcats amb un asterisc (*) al formulari de registre a complimentar per l'usuari són estrictament necessaris per a atendre la seva petició, sent voluntària la inclusió de dades als camps restants. L'usuari garanteix que les dades personals facilitades a FIDMAG Germanes Hospitalàries són veraces i es fa responsable de comunicar qualsevol modificació de les mateixes.\nD. Consentiment de l'usuari: L'enviament de dades personals mitjançant l'ús dels formularis electrònics de FIDMAG Germanes Hospitalàries o, en el seu cas, missatges de correu electrònic, suposa el consentiment exprés del remitent al tractament automatitzat de les dades incloses als serveis i productes relacionats amb les finalitats de les webs de FIDMAG Germanes Hospitalàries, així com en l'enviament de comunicacions via electrònica amb informació relacionada amb FIDMAG Germanes Hospitalàries i les seves iniciatives.\nE. Butlletí i comunicacions electròniques: FIDMAG Germanes Hospitalàries podrà posar a disposició dels usuaris que prèviament ho hagin autoritzat a través del formulari de subscripció habilitat a tal efecte, el servei d'enviament d'un butlletí en el que s'inclouen les notícies, novetats i informació més rellevants de la web. Així mateix, l'usuari podrà donar-se de baixa o modificar les dades de subscripció al mencionat butlletí a través del formulari interactiu inclòs a la web.\nFIDMAG Germanes Hospitalàries informa que remetrà comunicacions comercials per mitjans electrònics amb informació sobre altres productes, serveis i esdeveniments que puguin ser d'interès per als usuaris de la web quan així ho sol·licitin expressament. Aquest consentiment podrà ser revocat en qualsevol moment per l'usuari.\nF. Seguretat: FIDMAG Germanes Hospitalàries manté els nivells de seguretat de protecció de dades personals conforme a la LOPDGDD 3/2018, de 5 de desembre, relatiu a les mesures de seguretat de les activitats de tractament que contenen dades de caràcter personal, i ha establert tots els mitjans tècnics al seu abast per a evitar la pèrdua, mal ús, alteració, accés no autoritzat i robatori de les dades que l'usuari faciliti a través de la web, sense perjudici d'informar-lo que les mesures de seguretat a Internet no són inexpugnables. FIDMAG Germanes Hospitalàries es compromet a complir amb el deure de secret i confidencialitat respecte les dades personals d'acord amb la legislació aplicable, així com a conferir-los un tractament segur en les cessions i transferències internacionals de dades que, al seu cas, puguin produir-se.\nG. Cookies i IPs: L'usuari accepta l'ús de cookies i seguiments d'IPs l'ús del qual permet a FIDMAG Germanes Hospitalàries recollir dades a efectes estadístics com: data de la primera visita, número de vegades que s'ha visitat, data de l'última visita, URL i domini de la que prové, explorador utilitzat i resolució de la pantalla. No obstant, l'usuari si així ho desitja pot desactivar i/o eliminar aquestes cookies seguint les instruccions del seu navegador d'Internet.\nH. Spamming: FIDMAG Germanes Hospitalàries no utilitza tècniques d’spamming i únicament tractarà les dades que l'usuari transmeti mitjançant els formularis electrònics habilitats a la web o missatges de correu electrònic. El tractament de les dades de caràcter personal, així com l'enviament de comunicacions comercials realitzades per mitjans electrònics, són conformes a la Llei Orgànica 3/2018, del 5 de desembre, de Protecció de Dades de Caràcter Personal i Garantia de Drets Digitals (BOE del 6 de desembre de 2018) i a la Llei 34/2002, de l'11 de juliol, de serveis de la Societat d'Informació i de Comerç Electrònic (BOE del 12 de juliol de 2002).\nI. Drets dels interessats: En compliment de la LOPDGDD 3/2018 de Protecció de Dades de Caràcter Personal i Garantia de Drets Digitals, i del RGPD 2016/679 Reglament General de Protecció de Dades, en els que es regula el dret d'informació i recollida de dades, la Fundació per a la Investigació i la Docència Maria Angustias Giménez (FIDMAG Germanes Hospitalàries), li informa dels següents aspectes:\nVostè tindrà dret d'accés, rectificació, supressió, limitació al tractament, portabilitat i oposició de les seves dades mitjançant un escrit adreçat a FIDMAG Germanes Hospitalàries, Avinguda del Jordà número 8, 08035 Barcelona, amb un termini màxim de resposta de 30 dies. En cas que consideri que en algun moment es vulneren els seus drets, pot presentar una reclamació davant l'Agència Espanyola de Protecció de Dades.\n9.- Les condicions d'ús d'aquesta web tenen caràcter indefinit. FIDMAG Germanes Hospitalàries es reserva, en tot cas, el dret unilateral de modificar les condicions d'accés a les mateixes, així com als continguts en elles inclosos o les condicions d'ús del seu servei d'allotjament gratuït d’articles, recollides en el present document.\n10.- La prestació del servei d'aquesta web i les presents condicions d'ús es regeixen per la Llei Espanyola. Les parts, amb renuncia expressa a qualsevol altre fur que pogués correspondre’ls, acorden sotmetre's a la jurisdicció dels Jutjats i Tribunals de Barcelona.\nFIDMAG Germanes Hospitalàries és titular de tots els drets de propietat intel·lectual sobre el disseny i continguts de la pàgina web www.fidmag.com. L'entitat FIDMAG Germanes Hospitalàries és titular dels drets de propietat industrial referits als seus productes i serveis i específicament als relatius a les marques registrades.


Divendres, 19.6.2015 09:30h Parem taula!\nFou primer amb les croades, i sobretot després, amb la descoberta d’Amèrica, que va començar la importació de fruites i verdures exòtiques i la posterior diversificació culinària, perquè no totes les plantes es van poder aclimatar fàcilment ni van ser acceptades per igual a tots els països. Les diferències han anat eixamplant-se amb el temps i en l’actualitat no deu ser gens fàcil trobar un plat de cuina popular que siga conegut alhora a l’Europa mediterrània i a la nòrdica, tret de les universals farinetes. Però abans la divergència no era tan gran, especialment pel que fa a la cuina de les classes benestants i poderoses, que poc o molt, sempre s’ha assemblat, i així com fins no fa molt podíem parlar de la nouvelle cuisine, apreciada arreu (quan era bona) per una minoria però desconeguda per a la immensa majoria de la població, es pot dir que des del garum romà sempre hi ha hagut plats coneguts i apreciats per totes les corts europees més o menys civilitzades. És el cas del ‘morterol’, guisat que esmenten alguns dels receptaris més antics d’aquesta part del món: el nostre Libre de Sent Soví, de principis del xiv, Le ménagier de Paris, de finals del mateix segle (mortereul), l’anglés The forme of cury, de la mateixa època (mortrews), l’Anonimo veneziano, de finals del xv (mortarolo) i el també nostre Libre del coch, publicat el 1520. Rudolf Grewe, en la introducció del Libre de Sent Soví que va editar Barcino el 1979, diu parlant d’aquests receptaris que «...tenen de comú amb el nostre que reflecteixen els gustos de les classes privilegiades de la societat, i àdhuc podem parlar d’una sèrie de plats cortesans comuns a l’Europa cristiana.»\nPerò parlàvem del morterol. Diu Grewe que sembla d’origen català o provençal, sense aclarir per què. El que sí que és cert és que, de tots els receptaris abans esmentats, el Libre de Sent Soví és el que més atenció li dedica (sis receptes), cosa que prova, si més no, que per ací devia ser molt corrent. Al receptari farmacèutic de Micer Joan (València, segle xv) es pot llegir: «...e quan sera la perdiu cuyta pica la molt e fesne axí com morterol», en una recepta per al mal de ventre. I sant Vicent Ferrer també en va fer esment, en un sermó (‘Dominica prima post Trinitatem’) dedicat a condemnar l’ostentació de riqueses i el pecat de gola: «...donchs, no dejunava quaresmes, ni quatre témpores, ni altres dejunis, e menjave tots dies “splendide”, axí com faysans, capons, gallines, salses, morterols, etc.» Era, sense dubte, un bon exemple de la classe de vida amb què devia somiar bona part de l’auditori. En canvi, el metge i teòleg Arnau de Vilanova no el trobava massa saludable, segons va deixar escrit en el Regiment de sanitat a Jaume II (1306): «Deu hom encare esquivar tot mengar de carn trida [triturada] e ab grex ajustada, axí com és morterol...»\nEl mortairòl actual, per la seua banda, és una olla de verdures i carn (hi posen una gallina sencera) amb el brou de la qual es preparen unes sopes molt espesses. No s’assembla als que feien antigament, que segons diu Enric Affre en el Dictionnaire des institutions, mœurs et coutumes du Rouergue (1903) eren més aviat un farro o unes farinetes: «... una mena de potatge molt nutritiu preparat amb ous, aus de corral, carn de moltó, pa i espècies fortes, cuit tot junt fins a la transformació en unes farinetes espesses.» Avui és un plat de festa bastant rar, propi del Roergue i altres zones de les regions veïnes. Hi ha autors, com el canonge carcinol Fermin Galabèrt, que pensen que el mortairòl s’anomena així perquè se servia als funerals monàstics, segons escrigué en Montpezat-de Quercy. Sa collégiale, ses seigneurs (1918), però sembla evident que la correspondència fonètica entre la mort i el nom d’aquest guisat és una simple coincidència i si el servien devia ser perquè els agradava.\nMorteruelo: quan es prepara per la matança del porc hi ha llocs on l’anomenen ajo de matanza.\n3416 lectures Cap comentari Envia


Pregunta de la setmana: què sembla una explosió en el Espai? | LVMedia\nPregunta de la setmana: què sembla una explosió en el Espai?\n“Com veiem sovint en pel·lícules de ciència ficció, hi ha explosions a l’espai?” Demem a Lucas Blangenois a la pàgina de Facebook de la ciència i el futur. Cada setmana seleccionem una pregunta del lector al qual portem una resposta. Gràcies per les vostres preguntes, els vostres comentaris apassionats i la vostra insaciable curiositat … Per a la pregunta tractada aquest 27 de juliol de 2018, quins fenòmens hauran de parlar: l’explosió natural d’una estrella, o d hipotètica explosions artificials causades per l’home?\nsupernoves, gamma salta … un vast bestiari d’explosions “naturals”\nAbans de buscar al directori de la ciència ficció, haureu de començar mirant el costat de la ciència, i més particularment al costat de l’astrofísica. “Hi ha diversos tipus d’explosions còsmiques, diferents durades, recorda Jérôme Gulet, Astrophysicus a CEA / IRFU. L’explosió d’una supernova, per exemple, pot ser visible durant setmanes o fins i tot mesos. Bursos gamma, que resulten de la formació d’un Jet de plasma relativista (NDLR: és a dir, arribar a una velocitat propera a la velocitat de la llum) durant el col·lapse d’una estrella o la fusió de dues estrelles al neutró, també causen l’ejecció de material gamma i raig, però molt breument, per uns segons. “”\nbuida. Tant per explosions “naturals” que poden ocórrer a l’espai. Però per a un observador que navega en una nau espacial, una explosió artificial seria molt diferent en l’espai relatiu a la Terra. A causa: l’absència de gravetat, però també l’aire. Perquè a l’espai, òbviament, ningú us senti cridar. “No hi ha aire en el buit espacial per difondre un so d’explosió”, recorda l’investigador. Cap aire, no es pot produir l’efecte de respiració formidable que a la Terra, planeja restes d’alta velocitat i pot danyar els timpans. “Es produeix, però, una forma d’ona de xoc a l’espai, ja que hi ha expulsió de gas. Aquest no és tot l’aparença d’una esfera que creixi ràpidament, hi ha moltes asimetries. Però, com a obstacles distants, només veiem el brillant flash . “\nquímica, gravitacional, termonuclear … diferents tipologies d’explosió\nL’absència d’aire a l’espai té una altra conseqüència: no hi ha oxigen gasós Mantenir flames o fums, tal com es veu a la Terra en les explosions resultants de les reaccions químiques. “Llevat que hi hagi una font de gas per alimentar-la, una explosió a l’espai prefereix semblar-se com el flaix d’una càmera, amb un alliberament d’energia ràpida en totes les direccions. I, en absència de severitat, els residus són expulsats en línia recta Des del centre de l’explosió, “diu Robert Frost, NASA, al nord-americà Fòrum Quora. En altres paraules, cap bola de foc espectacular durant les explosions a l’espai, no es troba desagradable diverses sagues espacials conegudes … i tenen a priori cap raó per formar anells de matèria expulsats. “Llevat que la superfície no tingui les mateixes característiques en cap moment, i és realment el cas de l’estrella negra que s’encarrega d’una trinxera utilitzada per a la seva entrevista”, escriu l’astrònom nord-americà Philip, si us plau, en el seu llibre “Bad Astronomy” .\nL’estrella negra de Star Wars: una bola de foc improbable, però un anell justificable / a través de GIPHY\natòmic. Però hi ha altres factors d’explosió: “Pel que fa a les supernoves, poden classificar-se en dues categories, persegueix Jérôme Guit. Els d’origen gravitacional, i els de l’original termonuclear”. Per tant, res impedeix una bomba nuclear que explota a l’espai, la reacció no requereix oxigen! De fet, els Estats Units ja té, a l’altura de la Guerra Freda, explota bombes termonuclears al límit entre l’estratosfera i l’espai. El projecte Prime Prime Starsfish va veure, el 9 de juliol de 1962, l’explosió d’una bomba de 1,4 megatonas a 400 km de terra. Aquestes proves nuclears es van filmar (vegeu més avall) i mostren que a l’espai, no hi ha bolets atòmics, sinó una gran esfera creixent de la llum i la radiació a l’espai, una explosió termonuclear causada per l’home presentaria un aspecte similar.\nGravació de vídeo de les proves nuclears dels EUA a 400 km d’altitud


Desar i buscar adreces de correu electrònic al Mail a iCloud.com - Assistència d'Apple\nDesar i buscar adreces de correu electrònic al Mail a iCloud.com\nPots desar correus electrònics als Contactes de l’iCloud. També pots introduir una adreça de correu que tens als Contactes de l’iCloud: només cal que escriguis els primers caràcters al camp “Per a” d’un missatge de correu i l’iCloud completa automàticament l’adreça de correu.\nDesar adreces de correu als Contactes de l’iCloud\nAl Mail de l’iCloud.com, fes una de les accions següents:\nAfegeix un contacte des d’un correu electrònic rebut: visualitza el missatge. A la part superior del missatge, fes clic al nom o l’adreça de correu del remitent. A la finestra que apareix, edita el nom del contacte, si ho consideres necessari, i fes clic a Desar.\nAfegeix un contacte mentre escrius o respons a un correu electrònic: selecciona una adreça de correu electrònic al camp “Per a”, “A/c” o “A/co”. Fes clic al botó que hi ha al costat de l’adreça, afegeix els detalls del contacte i fes clic a Desar.\nSi el teu compte té activats els límits de comunicació de Temps d’ús, és possible que no puguis afegir o editar els contactes. Consulta Si no pots crear, importar, editar o eliminar els contactes a iCloud.com.\nUtilitzar les adreces desades als Contactes de l’iCloud\nAl Mail a iCloud.com, obre un missatge nou.\nA l’extrem dret del camp de l’adreça, fes clic al botó .\nAfegir un destinatari al correu: selecciona els camps “Per a”, “A/c” o “A/co” de cada destinatari i fes clic a Acceptar.\nCercar una adreça concreta: escriu un nom al camp “Buscar Contactes”.\nMentre escrius, es mostren les adreces coincidents. Selecciona “Per a”, “A/c” o “A/co” per a cada adreça que vols utilitzar i selecciona Acceptar.\nPer tornar a veure tots els contactes, fes clic al botó al camp de cerca.\nMail manté un registre de les adreces de correu electrònic a les que envies correus. Pots esborrar les adreces antigues o incorrectes de destinataris recents perquè el Mail de l’iCloud no torni a suggerir-te-les. Consulta Eliminar suggeriments d’adreça de correu al Mail a iCloud.com.\nSi un missatge conté una vCard adjunta, fes-hi clic per afegir la informació del contacte als Contactes de l’iCloud. Per veure les instruccions, consulta Descarregar arxius adjunts del Mail a iCloud.com.\nVeure tambéQuè són els Contactes de l’iCloud?\nAnterior Passar el corrector ortogràfic pel correu electrònic Següent Eliminar suggeriments d’adreça de correu


Menorca es converteix en la Reserva de Biosfera Marina més gran del Mediterrani - El Iris.cat - Digital d'informació i cultura\nActualitat / Menorca Biosfera\n19 juny, 2019 - by Bep Al·lès - Deixa un comentari\nA l’espai marí inclòs a la Reserva de Biosfera de Menorca, s’han identificat en total 10 tipus diferents d’hàbitats, que es poden subdividir en 24 categories o subtipus diferents. El seu estat de conservació es considera entre bo i molt bo, sobretot en comparació amb els hàbitats de les costes continentals, tot constituint una molt bona representació dels hàbitats marins típics de la Mediterrània Occidental.\nL’espai contemplat inclou una àmplia representació d’hàbitats infralitorals (els que estan compresos entre els 0 i els 35m de profunditat), de pisos circalitorals (35-200m) i batials (a partir de 200m). Hi destaquen el coral·ligen i els fons rocosos amb gorgònies, els boscos de Laminaria rodriguezzi i els boscos d’algues del gènere Cystoseira. També s’hi troba el maërl, constituït per algues calcàries de creixement molt lent i, com a conseqüència, molt vulnerable als impactes antròpics, sobretot a la pesca.\nQuant a les espècies, destaca la gran quantitat d’aus i cetacis que hi viuen de forma permanent o bé utilitzen l’àrea com a espai de pas i alimentació. Pel que fa als cetacis, hi destaca l’abundància de dofí mular (Tursiops truncatus), el dofí llistat (Stenella coeruleoalba), el catxalot (Physeter macrocephalus) o el cap d’olla (Globicephala melas). Tot i que no tan comú, pot albirar-se també el dofí comú (Delphinus delphis) i la balena amb bec de Cuvier (Ziphius cavirostris). També s’hi poden arribar a observar rorquals (Balaenoptera physalus) tot i que són més comuns a altres zones de la Mediterrània més productives com ara el Golf de Lleó.\nEl Canal de Menorca representa, probablement, la principal àrea d’alimentació per a les aus marines a l’àmbit de les Balears, destacant-hi les poblacions de baldritja balear (Puffinus mauretanicus), i la baldritja gran (Calonectris diomedea), el corb marí (Phalacrocorax aristotelis) i la gavina corsa (Larus audouinii). Altres espècies d’interès són la baldritja petita (Puffinus yelkouan) amb presència regular i possible cria a Menorca, així com el fumarell negre (Chlidonias niger) al llarg de la seva migració.\nAutoritzada la vacuna contra el virus del papil.loma humà per prop d’1,7 milions d’euros La vacuna podrà beneficiar aproximadament 6.000 al·lotes\nEl Govern mantindrà el salari del personal de la CAIB fins a la recuperació del PIB L’augment del 2% es compensarà mitjançant l’eventual disminució de determinats complements retributius autonòmics\nArticle anterior Jardí a dins d’un bòtil\nSegüent article Nou èxit del programa Vine a Navegar amb els alumnes de Primària de Ciutadella


Càrrega del document de destinataris — Serveis TIC — UPC. Universitat Politècnica de Catalunya\nCàrrega del document de destinataris\nSou a: Inici / eNotifica / Documentació / Manual / Càrrega del document de destinataris\nEn el menú principal, selecciona l'opció de crear una nova notificació o comunicació.\nUn cop s'ha accedit, a l'apartat 'Destinataris' de la nova petició cal descarregar la plantilla del document que s'ha d'emplenar amb les dades dels destinataris.\nA continuació, s'obre el document 'Plantilla_Carrega_Destinataris.csv' que s'ha descarregat. En el full de dades, es van afegint les dades de cada persona. El camp ‘Document identificatiu’ es pot emplenar amb el DNI, NIE o passaport del destinatari.\nEl nombre màxim de files a afegir és de 300 destinataris, si s'excedeix aquest nombre es produirà un error en la càrrega. Cada destinatari del llistat ha d'ocupar només una fila, tal com es mostra a l'exemple següent:\nÉs important respectar el format del document perquè funcioni la càrrega de dades. Un cop s'ha acabat d'introduir el llista, es desa el document en format Text CSV.\nDins de l'apartat 'Carregar fitxer destinataris', es clica al botó d'examinar i es selecciona el fitxer que s'acaba de desar. Un cop seleccionat, es prem a sobre de la icona amb una fletxa (senyalitzada en vermell) per tal de pujar el document i processar la càrrega de destinataris.


Papa Roach apunten a un nou àlbum • Ràdio Capital de l'Empordà\nEl grup nord-americà Papa Roach ha deixat veure el llançament d’un nou disc, coincidint amb el seu vint-i-cinquè aniversari. Els de California s’han fet un lloc en el panorama metal mundial i volen explotar la seva obra fins al límit.\nPapa Roach, que arriba aquesta setmana en la seva gira europea, es troba en plena explotació del seu CD estrenat l’any passat “Crooked Teeth” i, segons sembla, estan preparant una continuació d’aquests.\nEl que va aixecar les sospites fou una publicació a Twitter (https://twitter.com/paparoach/status/1023982240286433281) en el que es pot veure una taula de seguiment de gravació en un estudi. Cal veure per on sorprendrà Papa Roach als seus seguidors després del recent llançament. Més de dues dècades de música no sembla afectar el seu poder d’innovació.\nArticle anteriorComença la construcció del nou pavelló de Torroella\nArticle següentBaixada i Ball de l’Àliga i Passejada del Seguici Històric


Preocupació per l'estat del nucli antic de Xàtiva - À Punt\nPreocupació per l'estat del nucli antic de Xàtiva\nEl sostre del palau de Lluís Cerdà, del s. XVIII, va caure el passat 18 de març\nEl nucli antic de Xàtiva, en perill de destrucció\n29 d'abril 2022 - 16:38\nEl nucli antic de Xàtiva està en perill de destrucció. Els 600 litres per metre quadrat que han caigut en els últims dos mesos n'han accelerat la degradació. És el cas del palau de Lluís Cerdà, del s. XVIII, el sostre del qual va caure el passat 18 de març. L’exdirector del Museu de l'Almodí, Mariano Baldoví, alerta que en qualsevol moment podria assolar-se tot l’edifici.\nL'Ajuntament ha obert des de principi d'any quaranta expedients per perill d'assolament, molts dels quals corresponen a palaus nobiliaris. El regidor d’Urbanisme, Ignasi Sanchis, s’ha mostrat preocupat perquè les cases s’han anat carregant d'aigua i ja hi ha hagut alguns incidents greus.\nUna degradació a què se suma l'espoli en cases abandonades. Un exemple més es troba al carrer de Montcada, on algun palau s'ha afonat.\nL'Ajuntament espera amb candeletes l'aprovació d'un pla especial del nucli antic que acceleraria la rehabilitació d'aquest patrimoni amb ajuda de fons públics. Sanchis ha explicat que en els pressupostos participatius de la Generalitat hi ha 3,1 milions d’euros destinats a l’adquisició de cinquanta vivendes per a rehabilitar-les i dedicar-les a lloguer per a joves.\nEncreuaments difícils, com els dels trespols de les cases senyorials de Xàtiva, que suporten com poden el pes dels segles.\nMés meduses i menys pesca: conseqüències de la pujada de la temperatura de la mar Mor ofegat un home de 70 anys a la platja de Port Saplatja d'Alboraia El plàstic ja representa el 80% del fem del mar L'advocada de Paula Bonet assegura que l'home acusat d'assetjar-la podria tindre tres víctimes més Un bomber fora de servei rescata un banyista a Elx Es complica l'extinció de l'incendi forestal a Venta del Moro pel vent i la zona de difícil accés La delegada del govern condemna la "brutal agressió sexual" en grup a una jove a València Dominar dues llengües retarda cinc anys l’aparició dels símptomes de l'Alzheimer Un home resulta ferit per l’enganxada d’un bou al Grau de Castelló